ועדת המשנה לכח אדם ונכי צה"ל, כנסת 24, פרוטוקול מספר 1, 2021-06-02 09:00

אופיר סופר: בוקר טוב, 2 ביוני 2021, כ"ב בסיון.

אופיר סופר: אנחנו מתחילים דיון סטטוס בנושא קידום הרפורמה, דיון בלתי מסווג.

אופיר סופר: אני שמח שאנחנו מתקדמים.

אופיר סופר: אני אגיד דבר אחד פוליטי ונתקדם הלאה.

אופיר סופר: בדרך לכאן שמעתי שנחתמו הסכמים קואליציוניים בין כחול לבן לממשלה – ולומר את האמת, אני לא שמח על הקמתה, אבל אני מאוד מקווה שבהסכמים הקואליציוניים יש גם יישום של הרפורמה הזאת כי אנחנו מבינים שנצטרך לדחוף אותה חזק ולאורך זמן.

אופיר סופר: אני רוצה לברך את מנהלת אגף השיקום הנכנסת, לימור לוריא.

אופיר סופר: אני מברך אותה היום, שתיכנס במהרה.

אופיר סופר: הדיון יסתיים ב-10:30 לכל היותר.

אופיר סופר: לדעתי, יכול להיות שאפשר לעשות אותו בפחות.

אופיר סופר: אני מאוד מבקש להפוך את הדיון לכמה שיותר ענייני, ופחות לפזר עצים כי אנחנו לא נראה את היער, ולנסות להיות מאוד מאוד ממוקדים, והייתי שמח שנדבר גם על לוחות זמנים, גם על יעדים אל מול לוחות הזמנים, ובעיקר בעיקר מה קורה בתקופה הקרובה ואיזה חסמים או נקודות תורפה עומדים לפנינו וצריך להסיר אותם.

אופיר סופר: אני מבקש שתציפו את הדברים.

אופיר סופר: מי מתחיל?

אליעז קרני: בוקר טוב.

אליעז קרני: תודה רבה לך, יושב-ראש ועדת המשנה.

אליעז קרני: אני חושב שדבר ראשון צריך להאריך את ההחלטה של ועדת החוץ והביטחון להקים גם בעת המורכבת הזאת ועדת משנה שתעקוב אחרי נושא כוח אדם ונכי צה"ל, ואני חושב שזו החלטה ראויה.

אליעז קרני: ואני אומר לך בכנות, היא גם תסייע לנו, להערכתי, בשיתוף פעולה של ממשלה וכנסת לקדם מהלך שהוא מהלך לאומי נדרש.

אליעז קרני: (הצגת מצגת) כפי שביקשת, זה מה שאנחנו מתכננים להציג.

אליעז קרני: אני מזכיר, היינו פה לפני פחות מחודש במליאת הוועדה שלכם.

אליעז קרני: בתווך הזה התקבלה החלטת הממשלה, אך לאחר מכן, אני מזכיר, שאתם עודדתם את ראש הממשלה ואת הממשלה לקבל את ההחלטה, קראתם להם וההחלטה התקבלה.

אליעז קרני: אני מזכיר מה בהחלטת הממשלה; יש החלטות קונקרטיות מידיות לטובת טיפול ב-PTSD ונפגעי ראש.

אליעז קרני: בהקשר הזה איתמר ממלא מקום ראש האגף יציג מה בוצע, מה כבר קרה.

אליעז קרני: לא מה יקרה, מה בעתיד, אלא מה כבר קרה, מה קורה בשטח כרגע ומה עוד רגע לפני ביצוע.

אליעז קרני: אני מזכיר שיש נושאים של חקיקה, ונגיד איפה הם עומדים, ויש נושאים להמשך בחינה.

אליעז קרני: ב-1 באוגוסט, שלושה חודשים מאז החלטת הממשלה הקודמת שהתקבלה ב-5 במאי, אנחנו מוכנים עם החלטת הממשלה הבאה, מגיעים עם הממשלה עם כל מה שנמצא תחת הכותרת המשך בחינה.

אליעז קרני: נעבור על הטיים-ליין.

אליעז קרני: ב-10 וב-26 בחודש שעבר קיימנו בבית הלוחם בתל אביב במה פתוחה לשמיעת נכי צה"ל.

אליעז קרני: הוועדה, צוות רפורמת נפש אחת, שמעה בעיקר PTSD, אבל לא רק, גם נפגעים פיזית.

אליעז קרני: ב-11 בחודש שעבר מונתה לימור לוריא כראשת אגף שיקום נכים החדשה.

אליעז קרני: היא מגיעה עם הרבה מאוד ניסיון מהביטוח הלאומי.

אליעז קרני: בתווך, אני מזכיר, היו לנו 11 ימים של מבצע שומר החומות.

אליעז קרני: השקנו פלטפורמה אינטרנטית שיצאה לנכי צה"ל ולעובדי המשרד בהתחלה, וכשבוע נמצאת גם בציבור, שמאפשרת להתייחס לאותן שאלות שמעניינות אותנו ברפורמה, על מנת לקבל רעיונות ותובנות מהציבור, ולשתף גם את ציבור הנכים וגם את הציבור הכללי בפעילות שלנו.

אליעז קרני: וביום חמישי האחרון קיימנו סטטוס מורחב בראשות שר הביטחון.

אליעז קרני: וכמו שאמרתי, אנחנו מיד קופצים למה בוצע.

אליעז קרני: איתמר, בבקשה.

איתמר גרף: בוקר טוב.

איתמר גרף: בשער הכניסה אנחנו מתייחסים לשתי תחנות.

איתמר גרף: תחנה אחת היא יחידת ההכרה.

איתמר גרף: היום זה נקרא יחידת התביעות וההכרה.

איתמר גרף: גם פה נשנה את הטרמינולוגיה.

איתמר גרף: אנחנו לא רוצים יותר שאף חייל יתבע את המשרד כדי להיות מוכר, וזה כבר בכוונות שלנו.

איתמר גרף: שער הכניסה מבחינת יחידת ההכרה – יש הנחיה של שר הביטחון ואנחנו מממשים אותה בפועל, שאף אחד לא יסתכל על עברו של לוחם שהתגייס לצבא, ופה באמת ביטלנו את בדיקות הרקע האלה ללוחמים או לוחמות פצועי PTSD.

איתמר גרף: זה כבר מיושם.

אופיר סופר: יש לי שאלה טכנית, אתה רוצה לרוץ ואז לחזור אחורה, או שאני אשאל תוך כדי?

איתמר גרף: אין בעיה.

איתמר גרף: מה שתחליט.

אופיר סופר: מה נוח לך?

איתמר גרף: תשאל.

אופיר סופר: אני תיכף אשאל.

איתמר גרף: אוקיי.

איתמר גרף: אז זה לגבי בדיקות הרקע.

איתמר גרף: זה בוצע, זה מבוצע, זה הנחיה של שר שממומשת.

איתמר גרף: מבחינת פיילוט, אני רוצה להסביר מה זה.

אופיר סופר: לפני הפיילוט.

אופיר סופר: מלבד ביטול בדיקות הרקע של לוחמים ופצועים, יש דברים פוזיטיביים שאנחנו עושים עם הלוחמים?

איתמר גרף: כן, אני יכול להגיד לך דוגמאות אמיתיות.

אופיר סופר: אני מדבר על דברים שהתקדמנו בהם.

אופיר סופר: לא דברים שנעשו בעבר.

איתמר גרף: אני יכול לתת דוגמאות מהשבועות האחרונים.

איתמר גרף: מתעסקים עם לוחם מסוים שהיה בנגמ"ש מסוים או באירוע מסוים, ודרך המקרה הספציפי שלו מתוודעים לכך שיש עוד לוחם או אירוע שאנחנו לא מודעים לו, שמישהו נמצא במצוקה ולא הגיש בקשה להכרה, ואנחנו פונים אליו בצורה יזומה ומתחילים איתו תהליך הכרה, ותהליך ההכרה מסתיים תוך שבוע-שבועיים.

איתמר גרף: זה קורה.

אופיר סופר: ומעשים נוספים?

איתמר גרף: האירוע של סעידיאן הדליק להבה גדולה, והאש ברחוב קיימת.

איתמר גרף: ולכן אנחנו יוזמים פניות וגם קולטים פניות ומצוקות.

אופיר סופר: אפשר לפלח תוך כדי עבודה, למשל, אפשר לפלח לבד את החבר'ה של צוק איתן, יכול להיות שזה דברים שהם יותר, יכול להיות ששם אנחנו לא בפער, אבל אני זורק דברים לאוויר.

אופיר סופר: יש המון עמותות של לוחמים שמתעסקות, כמעט לכל יחידה היום יש עמותה שמלווה.

אופיר סופר: השאלה היא אם אנחנו יוצרים גם דברים כאלה.

איתמר גרף: אנחנו בקשר עם העמותות האלה.

איתמר גרף: יחידת ההכרה בקשר עם חלק גדול מהעמותות האלה.

איתמר גרף: ברמה האישית, הווטסאפ שלי פתוח להרבה מאוד הורים, אחים והאנשים עצמם.

איתמר גרף: זאת אומרת, אנחנו שוברים פה את הביורוקרטיות כדי להגיע לאנשים שנמצאים במצוקות אמיתיות.

איתמר גרף: אם הם לוחמים באירועים אז קל מאוד לעשות תהליך מאוד מואץ, ואנחנו עדיין עושים את זה עם אותו כוח אדם קטן ומוגבל עוד לפני שעיבינו אותו.

איתמר גרף: צריך להגיד שיש פה כמובן טור, כי המשפך הזה מגיע לוועדות הרפואיות וכולי.

איתמר גרף: אנחנו עושים את זה בתהליך מאוד מואץ.

איתמר גרף: אני אראה אחר כך בוועדות הרפואיות, שאנחנו ממש הנחינו לעשות בליץ על 60 מקרים שמחכים לוועדות, ואנחנו יודעים מה זה כל ועדה, לא משנה אם זו ועדה ראשונה, ועדה חוזרת או ועדה עליונה, שזה יהיה מאוד מהר ושההחלטות יתקבלו מאוד מאוד מהר, וכמובן גם רוח הוועדות צריכה להיות מותאמת.

איתמר גרף: אני רוצה להגיד על הפיילוט – כולנו מכירים מה זה - - -

אופיר סופר: לא בטוח שהציבור מכיר, אז כדאי כן להגיד על זה כמה מילים.

איתמר גרף: אני לא רוצה להרחיב בגלל לוחות הזמנים, אבל מישהו שמגיש בקשה להכרה שולחים אותו לפסיכולוג הזה ואחרי זה לבדיקה כזאת, והיו המון המון תחנות ארוכות - - -

אופיר סופר: תרחיב, תרחיב.

איתמר גרף: תחנות ארוכות ומתישות, אפילו לשלוח מישהו לבדיקה שנקראת בדיקת אמינות.

איתמר גרף: זה רע מאוד.

איתמר גרף: אנחנו שינינו.

איתמר גרף: זה כבר לא קיים.

איתמר גרף: כרגע אנחנו עושים פיילוט עם ד"ר מנדלוביץ' מבית חולים שלוותה.

איתמר גרף: זה לא נמצא בבית חולים עצמו.

איתמר גרף: זה במקום מכובד ומכבד.

איתמר גרף: אבל כבר עשינו את זה עם שישה לוחמים ואנחנו הולכים לעשות את זה עם 30 לוחמים שנבחרו.

איתמר גרף: יומיים-שלושה מרוכזים.

איתמר גרף: אחרי יומיים-שלושה הבחנה או המלצה להבחנה, מוכר לא מוכר, וגם חוות דעת לטיפול שיקומי מהיר.

איתמר גרף: זאת אומרת, אם מישהו מגיש בקשה, במקום לשלוח אותו לכל מיני תחנות ופסיכולוגים וכולי, יש צוות שעושה תהליך מאוד מהיר, פחות כואב, הרבה יותר מחבק, ובסוף יש המלצה להכרה או לא הכרה, וטיפול שיקומי איך לעשות את זה.

איתמר גרף: הרעיון הוא לטפל מיד באדם שמגיש בקשה וכבר מהר מאוד נדע - - -

אופיר סופר: תוך כמה זמן אתה חושב שהפיילוט הזה יסתיים?

איתמר גרף: בעיקרון הוגדר שאנחנו נחליט על הפיילוט בתחילת ספטמבר, כי זה 30 לוחמים וכבר עשינו קבוצה אחת, ויש קבוצה אחרת שנכנסת.

איתמר גרף: אנחנו ננסה לעשות את זה הכי מהיר.

איתמר גרף: כמובן, יש היום גם קבוצה שמתעסקת ב-PTSD.

אופיר סופר: מה זאת אומרת, נחליט עליו בתחילת ספטמבר?

איתמר גרף: בתחילת ספטמבר נחליט אם הפיילוט מוצלח או לא מוצלח ואם זה יהיה תהליך האבחון ל-PTSD.

אופיר סופר: ועד אז כמה מקרים אתם רוצים לבחון?

איתמר גרף: עד תחילת ספטמבר היו 30 מקרים של לוחמים, מקרים אמיתיים שייבחנו במסגרת הזו.

איתמר גרף: כבר נבחנו שישה.

איתמר גרף: אנחנו באמת רוצים להגדיר אם זה התהליך הכי נכון והכי טוב.

איתמר גרף: במקביל יש גם צוות בתוך המשרד שמגבש את הקריטריונים למסלול ירוק לנפגעי פעילות מבצעית, יש ועדה שמתעסקה ב-PTSD שהוקמה במסגרת נפש אחת, וכל זה צריך ללכת ביחד.

איתמר גרף: אז גם פה הוועדה תראה את תהליך האבחון, תראה את הקריטריונים, וגם היא תיתן את אמירתה, אור ירוק לתהליכים האלה.

איתמר גרף: כל הדברים האלה כבר מבוצעים וקורים, זאת אומרת, הם כבר בשטח.

איתמר גרף: בשטח יש כבר שישה אנשים שעברו את התהליך הזה של האבחון, ומתגבשות החלטות לגבי התהליך.

אופיר סופר: אני כמובן מאוד בעד הסיפור של ד"ר מנדלוביץ', או לפחות לבחון אותו.

איתמר גרף: הוא הוצג לך באחת הוועדות, נכון?

אופיר סופר: נכון, בקדנציה הקודמת.

אופיר סופר: אחת ההערות שקיבלתי אז, כמובן, אם נראה שזה מודל מצליח, אולי להוציא את זה משלוותה.

איתמר גרף: לא, זה לא בבית חולים.

איתמר גרף: זה צוות שמתעסק ב-PTSD, בעיקר ב-Combat PTSD.

איתמר גרף: זה קורה בבית ספר בהוד השרון.

איתמר גרף: זה לא בבית חולים שלוותה, אני חייב להדגיש.

אופיר סופר: זה חשוב.

איתמר גרף: זה צוות מאוד מקצועי שמתעסק ב-Combat PTSD.

איתמר גרף: הוועדות הרפואיות – יש צוות שמתעסק בוועדות הרפואיות על כל המכלול.

איתמר גרף: ועדות רפואיות לאן, איך נכון, ההרכב של הועדות הרפואיות, איך זה צריך להתנהל.

איתמר גרף: קודם כל, מבחינת ההנחיות של מנהל הוועדות הרפואיות, יש הנחיות מאוד ברורות על רופאים, טלפונים בחדר, אירוח, יחס, חמלה, כל הדברים האלה מאוד מאוד מוגדרים והוגדרו פעם נוספת, כי אנחנו שומעים מה שאנחנו שומעים.

אופיר סופר: ומה הפידבק שאתם מקבלים חוץ מזה שכמה רופאים עם פלאפונים לא אהבו את זה?

איתמר גרף: אני חייב להגיד, גם עכשיו, בתוך האירוע, אני הייתי עד לאירוע שלוחם נכנס ויצא החוצה וכעס נורא על שאלות שנשאלו.

איתמר גרף: הייתי שם.

איתמר גרף: ועדיין האירוע מתחייב לאור ספר מבחנים מסוים שמחייב רופאים לבדוק ולגשש.

איתמר גרף: לכן אנחנו האצנו והקמנו פנל של ארבעה מומחים בעלי שם לאומי ב-Combat PTSD.

איתמר גרף: זה גם משהו שכבר יצרנו ויסדנו.

איתמר גרף: ספר המבחנים הוא מאוד מאוד מיושן.

איתמר גרף: משנת 2000, משהו כזה.

איתמר גרף: אנחנו הולכים לצמצם את כמות הנכויות, לפשט את ההגדרות, והרעיון שלא תצטרך להגיע מול הוועדה.

איתמר גרף: בסוף, כשאת הדברים הכי קשים שלך חשפת מול פסיכיאטר או פסיכולוג, וזה המקום לחשוף, אתה לא צריך לחשוף את זה מול ועדה שנפגשת איתך ואתה פעם ראשונה מולה.

אופיר סופר: זו שאיפה בכלל שהלוחם לא יופיע בפני הוועדה.

איתמר גרף: השאיפה היא שהלוחם לא יצטרך להופיע.

איתמר גרף: לוועדה יהיו חוות הדעת המקצועיות, ובזה זה ייגמר.

אופיר סופר: ואם לוחם ירצה להופיע?

איתמר גרף: אז הוא יוכל להופיע.

איתמר גרף: ברור, ברור.

אופיר סופר: מצוין.

איתמר גרף: דרך אגב, היום אנחנו מציעים את זה ללוחמים.

איתמר גרף: עורכי הדין שלהם ממליצים להם כן להופיע ברוב המקרים.

איתמר גרף: הרצון שלי הוא שהם יהיו עם תחושת אמינות מול הוועדה, ושחוות הדעת המקצועיות שאנחנו שלחנו אותם לעבור מספקות, ובשביל זה צריך ספר מבחנים פשוט וקל עם רמות של נכויות פשוטות, ואנחנו על זה.

איתמר גרף: כמובן יוצג לוועדה של ה-PTSD, יוצג לארגון נכים, ואנחנו כמובן בסוף צריכים לבוא להחתים את שר הביטחון על תיקון התקנות.

אופיר סופר: זה אולי המלצה לראש האגף החדשה.

אופיר סופר: אבל חוץ מהורדת הנחיות, יכול להיות שנכון לייצר תהליכים.

אופיר סופר: הרי זה לא רק לנפגעי פוסט טראומה.

אופיר סופר: יהיו לוחמים רבים שימשיכו לעבוד מול הרופאים האלה.

אופיר סופר: אם אנחנו רוצים לייצר שינוי שירותי דרמטי, אז מן הסתם יהיה צורך גם באיזשהו תהליך מנטלי - - -

איתמר גרף: אליעז יתייחס לזה.

איתמר גרף: אנחנו מתעסקים בזה הרבה מאוד וסביב השעון, עם צוות גדול.

איתמר גרף: איתי הוא חבר שם.

איתמר גרף: אז נתייחס לזה.

איתמר גרף: אני רק אמרתי, ועדות רפואיות, אני נוגע עכשיו ב-PTSD, אבל ועדות רפואיות ככלל, אנחנו בוחנים את זה תחת הוועדה הזאת.

איתמר גרף: אליעז יתייחס לזה ויראה, אנחנו כבר במסקנות, גם על הוועדה שתשב ב-PTSD, על ההרכב שלה, לדוגמה.

איתמר גרף: אני משאיר את זה לאליעז.

איתמר גרף: תקינה וגיוס – יש אישור ממשלה לגייס 60 תקנים.

איתמר גרף: חלק גדול מגיע מהממשלה.

איתמר גרף: חלק מהזזה פנימית במשרד.

איתמר גרף: אנחנו צריכים להציג בקרוב למנכ"ל.

איתמר גרף: אני אומר, המשימה שלנו היא לעבות בעיקר את השטח.

איתמר גרף: השטח זה המחוזות, העובדים הסוציאליים, רופאים, עובדי מרפאה, קו ראשון מול הנכה לעבות את המערך הזה כדי שהדברים יורגשו גם על ידי העובדים וגם על ידי ציבור הנכים מאוד מהר.

אופיר סופר: נאמר לי שהמספרים הם קצת אחרת.

אופיר סופר: זאת אומרת, אתם הייתם מעדיפים להגיע ל-290 אנשים, סדר גודל כזה - - -

איתמר גרף: יש לנו מטלה בהחלטת הממשלה לחזור בעוד שלושה חודשים, זאת אומרת, ב-1 באוגוסט, עאם התמונה המלאה.

אופיר סופר: לא הבנתי.

איתמר גרף: אני אגיד מה הוחלט בממשלה.

איתמר גרף: הממשלה החליטה כרגע לעבות את האגף ב-60 תקנים, מידית, 60 תקנים מידית.

אופיר סופר: אתם שבעי רצון מזה?

איתמר גרף: לא, אנחנו לא שבעי רצון עם זה.

איתמר גרף: אנחנו ביקשנו, כמו שאמרת, מעל 200 תקנים.

איתמר גרף: אני לא זוכר את הסכום, אם זה 240 או יותר.

איתמר גרף: אבל עשינו את זה לפי איזה case lot שבנינו, שנראה לנו הגיוני, פר עובד סוציאלי, פר עובד רפואה וכולי.

איתמר גרף: כמובן שהדבר הזה מחייב בחינה עמוקה, להביא 240 תקנים זה אירוע גדול.

אופיר סופר: לאן מביא אותנו המספר הזה?

איתמר גרף: זה הכפלת האגף.

אופיר סופר: אתם לא מתקרבים לתקנים שיש בביטוח לאומי?

איתמר גרף: לא.

איתמר גרף: אנחנו לא מתקרבים בכלל.

איתמר גרף: ביטוח לאומי זה משהו אחר.

איתמר גרף: אני לא רוצה להגיד מספרים כי הדברים האלה מחויבים לבדיקה עמוקה, לאן אתה משווה, אם אתה משווה לעובד סוציאלי ביטוח לאומי, או עובד סוציאלי בעירייה - - -

אופיר סופר: אני לא משווה.

אופיר סופר: אני חושב שזה צריך להיות הרבה יותר.

אופיר סופר: השאיפה היא שכולם ירצו להיות כמו באגף השיקום.

איתמר גרף: נכון.

איתמר גרף: היום עובדת סוציאלית באגף שיקום מתעסקת ב-1,200 עד 1,500 ציבור של זכאים, של נכים.

איתמר גרף: זה לא מתכנס.

איתמר גרף: אחרי שנעבה, זה ירד ל-1,000.

איתמר גרף: זה עדיין לא במספרים שאנחנו מדמיינים.

איתמר גרף: אבל זה כרגע מה שהממשלה אישרה.

איתמר גרף: אבל היא אישרה או הנחתה את הממשלה, - - - את האוצר ואת כולם, לשבת ותוך שלושה חודשים לחזור ולהגיד איך האגף ייראה נכון מבחינת התקינה.

איתמר גרף: דרך אגב, זה לא רק האגף.

איתמר גרף: יש שם את עידית, אז גם צה"ל.

איתמר גרף: יש החלטה שיהיה ענף נפגעים, מה שיש היום במשפחות שכולות יהיה ממש אח תואם שיתעסק בפצועי צבא.

איתמר גרף: אז גם שם איך הצבא מתארגן על זה.

אופיר סופר: ובהקשר הזה יש פעולה דחופה?

איתמר גרף: לזה עידית אולי תתייחס, אני לא רוצה להיכנס לזה.

איתמר גרף: עידית שומעת, ואני משאיר לה להתייחס.

איתמר גרף: אבל אני אומר, אנחנו צריכים לחזור תוך חודשיים לממשלה, בתחילת אוגוסט, עם האוצר, אחרי שעשינו עבודה, ולהגיד איך נראה עולם התקינה והאיוש בעולם שמטפל כמו שצריך.

אופיר סופר: החשש האמיתי שלי, וסליחה אם זה יישמע קצת ציני, זה שהאוצר עושה לכם מה שאגף השיקום עשה שנים לנכים.

אופיר סופר: הוא מנסה להתיש את המערכת.

איתמר גרף: אני לא רוצה להטיל שום דופי באוצר - - -

אופיר סופר: כי אם אנחנו מדברים על פערים מטורפים, שגם עכשיו כולם יודעים שאנחנו לא מתחילים להתקרב לנורמה של הביטוח הלאומי ולנורמה הסבירה, ואנחנו מדברים על 60 עובדים, אז זה לזחול וברור שאנחנו מדברים על מספרים הרבה הרבה יותר גדולים.

אליעז קרני: ראש אגף התקציבים – ובמקרה יושבים פה האנשים שיהיו חלק מהצוות הזה יחד עם נציבות שירות המדינה – יגיד ב-1 באוגוסט מה צריך.

אליעז קרני: אני מרגיש מהתגובה של האוצר שהם מבינים את הצורך, ושאנחנו ביחד יד ביד נבוא עם הצעה ראויה.

יעל רון בן משה: סליחה, אדוני היושב-ראש, אפשר שאלה?

אופיר סופר: כן.

יעל רון בן משה: יכול להיות שפספסתי, אבל אנחנו יכולים לראות את המספרים, כמה נכי צה"ל יש, מה זה אומר 1,200 פר עובד סוציאלי.

יעל רון בן משה: הרי מתוך ה-1,200 לא כולם על השולחן כל הזמן.

יעל רון בן משה: אני מגיעה מהשלטון המקומי, הייתי מנכ"לית, גם אם היו לי 300,000 תושבים, אני לא אומרת, אני מנכ"לית אחת, יש לי 300,000 תושבים.

יעל רון בן משה: וגם במחלקת הרווחה, גם אם היה לי צוות מצומצם – צריך לבדוק מי הלקוחות האמיתיים.

יעל רון בן משה: ודבר שני, זה לא רק התקינה של העובדים הסוציאליים, ועל זה אני מדברת מחוויה אישית, כמי שמלווה אבא נכה צה"ל, שהיום הוא חוגג 70 שנה; כל נושא בני ובנות השירות, ואני לא יודעת איך מתייחסים לזה, לא בתקינה ולא בהכשרה שלהם.

יעל רון בן משה: לפעמים הוא נפגש עם עובדים סוציאליים, ואני אומרת, גם אם היו 100 יותר כמוהם, הוא לא היה מקבל את המענה.

יעל רון בן משה: וחלילה, אני לא רוצה לבוא בטענות לעובדים הסוציאליים, אבל הם לא מתאימים לעבוד בתפקיד, חלק, קטן מאוד.

יעל רון בן משה: בישיבה הקודמת הראיתי לך תמונה של איך הוא עומד מחוץ לשער ולא נותנים לו להיכנס.

יעל רון בן משה: אין לזה הסבר.

יעל רון בן משה: זה לא עניין של תקינה.

יעל רון בן משה: אין אימיילים באגף.

יעל רון בן משה: הוא שולח פקסים.

יעל רון בן משה: הוא צריך למצוא מאיפה לשלוח פקס.

יעל רון בן משה: הוא גם לא יודע אם זה הגיע, למי זה הגיע.

יעל רון בן משה: זה לא עניין של תקציב ולא עניין של תקינה.

יעל רון בן משה: גם אנחנו מקבלים מאות פניות ביום, אני מניחה.

יעל רון בן משה: אני לא מעזה להגיד למישהו תפנה אליי רק בפקס, זה יגיע לאיזו לשכה.

איתמר גרף: אף אחד לא מבקש רק בפקס - - -

יעל רון בן משה: אבל אין אימיילים.

איתמר גרף: לא.

איתמר גרף: יש אימיילים.

יעל רון בן משה: אז הנכה לא יודע.

יעל רון בן משה: והוא איש אינטליגנט, מנהל, הוא לא הצליח בכל שנותיו מאז שנת 73' עוד להגיע לאימייל, בשנים שיש אימייל כמובן.

איתמר גרף: אני מסכים איתך.

איתמר גרף: יש 57,000 נכי צה"ל שאנחנו מטפלים בהם טיפול מלא.

איתמר גרף: חלקם הגדול הוא 20% ומעלה, חלקם הקטן זה 19% ומטה מלפני 1996.

איתמר גרף: זה על פי שינוי חקיקתי.

איתמר גרף: אבל אנחנו מטפלים ב-57,000 נכי צה"ל באופן מלא במחוזות.

איתמר גרף: אם אתה פורס את המספרים, זה בערך ה-case lot שאמרתי, לפי שישה מחוזות שקיימים היום.

יעל רון בן משה: אבל כמה פניות בממוצע יש לכל נכה?

איתמר גרף: אני מסכים שגם אם לעובד סוציאלי או לעובדת סוציאלית יש 1,500 נכים, זה לא אומר שכל ה-1,500 צריכים אותה באותה רמה.

איתמר גרף: אני מסכים.

איתמר גרף: הדבר הזה ינותח היטב.

איתמר גרף: ואם לעובד סוציאלי בביטוח לאומי יש 120 או 150 נכים, אני מניח שלא כל הנכים שמטופלים על ידי אותו עובד סוציאלי הם באותה רמה.

איתמר גרף: גם אם אתה צריך להגיע מ-1,500 ל-500 איש שהם מאוד מאוד על שולחנך, המספרים הם ענקיים בלוחות זמנים, בשביל להגיע ל-SLA נכון, בשביל קשב, בשביל יחס, בשביל חיבוק.

יעל רון בן משה: יש לך את הנתונים האלה?

איתמר גרף: כן.

איתמר גרף: יש לנו את הנתונים האלה.

יעל רון בן משה: כמות פניות פר נכה?

איתמר גרף: כן, בהחלט.

איתמר גרף: והדברים האלה ינותחו ביחד.

אופיר סופר: זה הוצג כאן בדיונים קודמים.

אופיר סופר: ולמרות שאנחנו מניחים שהשירות הוא דיפרנציאלי בהתאם למצב הפצוע, בכל מקרה אנחנו פה בפערים מטורפים.

יעל רון בן משה: בסדר, אבל בוא ננרמל את זה.

איתמר גרף: מה שאת מדברת, והזכרת את התמונה של האבא וראיתי אותה, וכמובן אני מתעסק בזה גם, מה עושים במחוזות וקבלת קהל, ודברים כאלה – השירות שלנו הוא לא טוב היום ואנחנו מטפלים בזה מידית.

איתמר גרף: זאת אומרת, ברור לנו שהשירות היום הוא לא טוב.

איתמר גרף: זה לא קשור לפרופיל של העובדים.

איתמר גרף: העובדים מצוינים, יש לנו עובדים סוציאליים הכי טובים במדינה.

איתמר גרף: אני חותם על זה.

איתמר גרף: אנחנו משלמים טוב.

איתמר גרף: יש לנו את העובדים הכי טובים מהמגזר הזה במשק.

איתמר גרף: בכל מכרז פומבי עומדים עשרות כי רוצים לעבוד במשרד הביטחון.

איתמר גרף: פשוט היום הם על כמויות כאלה שזה לא מתכנס.

אופיר סופר: אבל אני חושב שהדברים של חברת הכנסת בן משה מדגישים בעיקר את הצורך המהיר למהפכה שירותית.

איתמר גרף: נכון.

איתמר גרף: מסכים.

איתמר גרף: מסכים לגמרי.

אופיר סופר: זאת אומרת, יש פה פעולות דחופות שעושים, אבל צריך לעשות גם מהפכה שירותית, גם באיך שנכנסים לאגף השיקום ורואים את השערים הלא-נעימים או את הדלתות עם האינטרקום.

אופיר סופר: לא נעים.

איתמר גרף: אני מסכים בהחלט.

איתמר גרף: יש פה המון המון המלצות.

איתמר גרף: ידבר על זה אליעז.

איתמר גרף: יש פה המון המלצות פרקטיות של צוות השירות.

איתמר גרף: לדעתי, זה 30 המלצות של תוכניות עבודה, ואנחנו צריכים לראות איך בתוך שנה הכול מתממש.

איתמר גרף: חובת ההוכחה עלינו.

איתמר גרף: לגבי 60 התקנים האלה, הדברים האלה צריכים להיסגר מהר בתוך הבית, ביחד עם הנציבות, לראות איך זה מתחלק.

איתמר גרף: אני כבר אומר, אלה שאלות מאוד קשות איך אתה עושה כי יש לנו היום 10,000 תביעות פתוחות, אז אתה מעבה את התביעות, אתה מעבה את השטח, אתה מקים מחלקת שירות שאנחנו רוצים לעשות.

איתמר גרף: יש פה הרבה דילמות.

איתמר גרף: הדברים האלה ייסגרו אצל המנכ"ל ונצא לדרך ונעשה מהר-מהר איוש.

איתמר גרף: אני הרי סמנכ"ל משאבי אנוש, ונצטרך לגייס את האנשים האלה מאוד מהר כדי שהשטח ירגיש את זה.

איתמר גרף: יש פה גם שאלה, איפה ישבו משרדים.

איתמר גרף: אז זה אירוע גדול, ומשרד הביטחון יודע לקחת את האירוע הזה.

איתמר גרף: וכמובן נחזור לממשלה לאירוע הגדול יותר, על כל אגף השיקום.

איתמר גרף: זה כרגע האקמול של 60 התקנים.

איתמר גרף: אנחנו רוצים מחר בבוקר – מה זה מחר בבוקר?

איתמר גרף: במהלך חודש יוני, שנכי PTSD ירגישו בשורה.

איתמר גרף: אני אומר את זה פה בחדר.

איתמר גרף: עכשיו, אנחנו משרד ממשלתי, ויש מכרזים, ויש להיות ספק מוכר, ויש פה ביורוקרטיות.

איתמר גרף: שאלנו את עצמנו איך האנשים ירגישו מהר, והממשלה אישרה.

איתמר גרף: הממשלה שמה לזה כסף, אישרה סל טיפולים מידי.

איתמר גרף: מה זה סל טיפולים מידי?

איתמר גרף: לדוגמה, ברור לנו שהחזית בכלל של נכה זה המשפחה שלו, העורף שלו, מי איתו ביחד.

איתמר גרף: בעולם של PTSD זה עוד יותר מועצם, ואנחנו רוצים לטפל בילדים מהר.

איתמר גרף: ולכן הממשלה אישרה ברפורמה טיפולים פסיכולוגיים לילדי PTSD.

איתמר גרף: הגדרנו שם מגיל שבע ועד גיל 30.

איתמר גרף: אני אומר, יהיו פה גם חריגים.

איתמר גרף: אם אנחנו נחליט במערך השיקומי שזה צריך להיות מתחת או מעל, אנחנו גם נאשר מתחת ומעל.

איתמר גרף: אבל בגיל הזה זה יהיה מסלול ירוק.

איתמר גרף: אנחנו הולכים להודיע מהר מאוד, זה יהיה ממש בשבוע-שבועיים הקרובים, ואני תיכך אסביר למה אני מחכה, לכל האוכלוסיה הזאת של 5,000 ומשהו מוכרים – חבר'ה, יש לכם אישור, שעה בשבוע, זה הסכום, לא זוכר אם זה 300 או 340 שקל, יש לזה הגדרה.

איתמר גרף: צאו לדרך, לכו מבחינתי לכל פסיכולוג, אני לא אומר לכם למי, מרפאה בעיסוק, אתם תחליטו, מה שעושה טוב לילדים, תביאו קבלה, תקבלו את ההחזר מאוד מהר.

איתמר גרף: אני מקים מוקד להחזר קבלות, מהיר, ממש מוקד ייעודי - - -

אופיר סופר: הסיפור של הקבלות זה הפטנט היחיד?

איתמר גרף: זה כרגע הפטנט המהיר.

איתמר גרף: אני רוצה בסוף להגיע למשהו הרבה יותר מקיף, הרבה יותר הוליסטי.

אופיר סופר: אתם נתתם פתרון, לדעתי, בספטמבר שעבר, שפצועים שהם בתהליך הכרה בשלב די מוקדם מקבלים כבר גם טיפול פסיכולוגי.

אופיר סופר: וכל התהליך של הגשת הקבלות בעצם הופך להיות כרטיס האשראי של המדינה וזה לא תמיד נוח.

אופיר סופר: אני מזכיר שלאנשים האלה, ביורוקרטיה זה אחת המשימות הכי קשות.

איתמר גרף: בעניין הזה, התהליך בסוף, כמו שאני רואה אותו, זה שהמדינה תיקח אחריות מלאה על האירוע ובן אדם לא יצטרך להוציא כסף מהכיס.

איתמר גרף: ב-long run זה התהליך.

איתמר גרף: איך מגיעים לזה, זה תהליך ארוך.

איתמר גרף: מכרזים וסיפורים, בוא תמצא את כל הפסיכולוגים האלה שהם כולם ספקי משרד הביטחון ועברו מכרזים.

איתמר גרף: אני כרגע רוצה לתת מענה מהיר ושאנשים ירגישו.

איתמר גרף: לכן זה צריך להיות באיזושהי מודול שבן אדם שילם ותוך שבועיים הוא צריך לקבל את הכסף חזרה, לא יותר.

איתמר גרף: הדברים האלה קורים.

איתמר גרף: בהחזר נסיעות זה קורה.

איתמר גרף: הייתה בעיה בעבר - - -

אופיר סופר: זה קורה, אבל זה ביורוקרטיה.

אופיר סופר: צריך לשים את המעטפה בכניסה לאגף - - -

איתמר גרף: לא, לא.

איתמר גרף: ממש לא.

איתמר גרף: יש מוקד דיגיטלי וזה קורה מהר וזה פתר את הבעיה.

איתמר גרף: יכול לספר איתי, בארגון הנכים היו המון טענות ופתרנו את הבעיה הזאת דרך הקמת מוקד פשוט חיצוני, שהוא מוקד שלנו.

אופיר סופר: שאלה שאני מבקש לבדוק – יכול להיות שמשרד הבריאות נותן למתמודדי נפש – דרך משרד הבריאות, דרך סל שיקום – טיפול למשפחות ולילדים, שמבחינתו הוא מתקצב גם כן את נכי צה"ל?

איתמר גרף: אני לא יודע לתת לך תשובה מהירה.

אופיר סופר: אני חושב שכדאי לבדוק את זה.

איתמר גרף: אני כן יודע, וקיבלתי גם מביטוח לאומי כל מיני רעיונות על איך לעשות את זה.

אופיר סופר: אני לא חושב שזה אופטימלי.

אופיר סופר: אשתי מתעסקת בתחום - - -

איתמר גרף: האירוע הזה הוא אירוע מהיר, ואיך אני עושה את זה מהר כאגף כדי שביורוקרטיות וסחבת ממשלתית שקיימים בגלל חוקים לא יעכבו כרגע מלטפל באנשים.

איתמר גרף: אותו דבר סל טיפולים אלטרנטיביים.

אופיר סופר: עוד דגש אחד, איתמר.

אופיר סופר: סליחה.

אופיר סופר: יכול להיות שזה נכנס למילה חונכים, אבל היה פעם אבא שאמר לי בשיחת טלפון – נוצר מצב במשפחה כי הבת נשארה לטפל בבן והיא בינתיים התבגרה וכולי, אני צריך קבל החלטה עכשיו אם אני מחזיר את הבן לגור אצלי ואני מאוד מוטרד מזה, אני לא יודע איך לנהל את החיים האלה.

אופיר סופר: אגב, לגבי הורים מבוגרים זה מאוד מאפיין.

אופיר סופר: אני יכול לזכור ברגע חמישה הורים שאמרו לי, אנחנו חוצים את גיל 70 ואנחנו מאוד מוטרדים מה יהיה בעוד עשור; עד 120, אבל מה יהיה בעוד עשור?

אופיר סופר: אנחנו לא יוצאים לפנסיה כי אנחנו פשוט יודעים שאנחנו צריכים לעבוד עד הרגע האחרון בשביל להחזיק את האנשים האלה, את הבנים.

איתמר גרף: בנושא החונכים – הכוונה זה בטח עד גיל 18, לאפשר לכל ילד חונך של לפחות ארבע שעות בשבוע.

איתמר גרף: זה תלוי במשפחה.

איתמר גרף: יש כאלה שלא ירצו, יש כאלה שירצו.

איתמר גרף: בעניין הזה אנחנו עושים את זה היום באגף משפחות שכולו.

איתמר גרף: זאת אומרת, יתומים, ילדים למשפחות שכולות מקבלי חונכות, ואנחנו כנראה נרכב על המנגנון שקיים שם באגף.

איתמר גרף: זה כרגע בבדיקה, ואנחנו מתכוונים לעשות את זה מאוד מהר.

איתמר גרף: אבל הכוונה היא לטפל בילדים, ולטפל מהר.

אופיר סופר: אני התכוונתי שגם יהיה מישהו שילווה את קבלת ההחלטות, שיהיה כתובת, שיהיה למי להרים טלפון, להורים, לאישה, למי שמתמודד - - -

איתמר גרף: היום יש חונכים – צריך לעבור איזשהו תהליך, אבל יש היום חונכים לנכים שמוגדרים PTSD, או בכלל לנכים יש חונכים.

איתמר גרף: יש הרבה מאוד אנשים שמקבלים חונך מוכשר, מאושר, שבעצם מלווה אותך ועוזר לך ומתחבט איתך ותומך בך.

איתמר גרף: אני שם הפרדה בין ליווי פיזי – בוא תהיה הידיים שלי, לבין חונך שמלווה את התהליך.

איתמר גרף: זה קורה היום, לא צריך בשביל זה שום תהליך אישורים.

איתמר גרף: מה שלא טופל זה הילדים בהיבט הזה.

איתמר גרף: היו טיפולים משפחתיים.

איתמר גרף: פה אנחנו רוצים לעשות טיפולים פרטניים ממש, וגם חונכות לילדים.

איתמר גרף: זה יקרה מאוד מהר.

איתמר גרף: סל טיפולים אלטרנטיבי – הכוונה לתת לכל נכה 3,000 שקל בשנה.

אופיר סופר: סדנאות?

אופיר סופר: קבוצות תמיכה?

איתמר גרף: קבוצות תמיכה, זה כבר קורה.

איתמר גרף: יש לנו 13 קבוצות שיצאו לדרך, כמו קבוצת גלים, כמו שאיציק סעידיאן היה בים.

איתמר גרף: יש עמותות שעושות את זה.

אופיר סופר: זה קורה יותר ממה שהיה לפני הרפורמה?

איתמר גרף: זה קורה יותר ממה שהיה לפני.

איתמר גרף: יש להם לזה תקציבים בתוך ה-300 מיליון שקל.

איתמר גרף: אנחנו עשינו כבר תהליכים של פטור ממכרז להריץ את זה.

איתמר גרף: זה יקרה מאוד מהר.

איתמר גרף: כלבי שירות – גם פה, אנחנו בתהליך התקשרות לפחות עם שלוש חוות שמתעסקות בכלבי שירות.

איתמר גרף: זה מאוד דומה לכלבי נחייה.

איתמר גרף: זה מספרים מאוד גדולים.

איתמר גרף: כלב כזה זה עשרות רבות של אלפי שקלים.

אופיר סופר: בשביל זה צריך להחליט על מדיניות.

איתמר גרף: ויש פה מדיניות, ואיך נחלק את הכלבים האלה, באיזה קריטריונים ולאיזה נכים.

איתמר גרף: אבל הכוונה היא לרוץ מהר, מאוד מהר.

איתמר גרף: בכל הדברים האלה אנחנו כבר בביצוע, בביצוע של התקשרויות - - -

אופיר סופר: אתה חושב שנדע מדיניות או נדע משהו ראשוני?

אופיר סופר: אני רק שואל כי אני מבין שאנחנו בתחילת הדרך.

איתמר גרף: במהלך יוני, ברגע שנקים את המוקדים, ברגע שיהיו לנו מוקדים, התקשרנו, חיברנו, יש אנשים, הרעיון כבר קיים, יש לנו ממש תפיסות איך זה יקרה.

איתמר גרף: נפרסם, נדברר את זה.

אופיר סופר: אתה מדבר על כלבי שירות?

איתמר גרף: לא, על הכול.

אופיר סופר: אני מדבר לגבי כלבי שירות.

אופיר סופר: כשדיברנו על מנדלוביץ', אמרנו, עד ספטמבר נדע.

אופיר סופר: אז אני שואל על גיבוש מדיניות, כי מדובר בסכום לא קטן.

איתמר גרף: עניין של שבועות.

איתמר גרף: אני מעריך שבמהלך יולי כלבי שירות כבר ייצא לפועל.

איתמר גרף: ביוני כבר פסיכולוגים, חונכים, טיפולים אלטרנטיביים.

איתמר גרף: הכוונה היא להוציא במהלך החודש הקרוב הודעות לשטח.

אופיר סופר: קבוצות תמיכה וסדנאות?

איתמר גרף: גם, יוצא לדרך עכשיו.

איתמר גרף: כל הדברים האלה כבר בביצוע.

איתמר גרף: לא מחכים לאף אחד.

איתמר גרף: הדברים ברורים, ויש לזה כסף.

אליעז קרני: בכוונה שמנו את הדברים שבוצעו או בביצוע קודם כל.

אליעז קרני: הקמת מוקד טלפוני – אנחנו בתהליך של התקשרות.

אליעז קרני: יש כבר התקשרות עם נט"ל, נט"ל היא המוקד הטלפוני לפוסט-טראומתיים שלנו.

אליעז קרני: זה שלב ראשון.

אליעז קרני: אני חייב לציין, 24/7, מוקד פסיכולוגים שיודעים לתת תשובות, מחוברים אלינו.

אליעז קרני: בוויז'ן שלי אנחנו מקימים אפילו ניידות שירות שיודעות לשלוח צוות לבית של מישהו.

אליעז קרני: גם לשם נגיע.

אליעז קרני: זה האקמול הראשון שהוא מאוד מהיר.

אליעז קרני: נט"ל כבר מקים את הכוח הזה.

אליעז קרני: מוקדי החזר הוצאות – זה לשלב המידי.

אליעז קרני: באמת שברנו את הראש.

אליעז קרני: הייתה מחשבה להזרים להם כסף, לגלם להם את זה, פשוט להכניס כסף לחשבונות בנק.

אליעז קרני: גם בהתייעצות עם עידן חשבנו שזה לא טוב.

אליעז קרני: לא יודעים לאן הכסף הזה ילך, אבל לא בצורה פטרנליסטית.

אליעז קרני: אנחנו כן רוצים שאנשים מספיק גדולים – קחו את הכסף, תלכו, זה רוצה מטפל בעיסוק, זה מטפל בציור.

אליעז קרני: בתים מאזנים – עשינו עכשיו התקשרויות.

אליעז קרני: אנחנו מגבירים את ההתקשרות עם הקהילה.

אליעז קרני: יש הרבה בתים מאזנים בקהילה.

אליעז קרני: אנחנו כן מתכוונים להקים בית לאומי ל-PTSD, כמו שכבר הוצג פה בוועדה.

אליעז קרני: בתים מאזנים זה לא PTSD, זה להרבה דברים.

אליעז קרני: זה לנפש וכולי.

אליעז קרני: אנחנו כן מחפשים בית לאומי גם למחקר, גם לטיפול יום, גם לטיפול לילה.

אליעז קרני: יש פה הרבה רעיונות, אבל זה ייקח זמן, זה לא תוך דקה.

יועז הנדל: זה אומר שיהיה אזור כמו - - - שיגורו שם?

איתמר גרף: הכוונה היא להקים ממש מוסד לאומי מפוקח על ידי אגף שיקום.

רון כץ: יש פרוגרמה לזה?

איתמר גרף: יש לנו פרוגרמה שהקמנו בשטח שצבאנו בגבעת אולגה, שטח צבאי, על הים, נורא יפה, 90 מיליון שקל.

איתמר גרף: אני לא בטוח שנלך לשם.

איתמר גרף: היום אנחנו חושבים אולי לעשות את זה ביחד עם - - - באשדוד על הים.

איתמר גרף: יש פה המון רעיונות.

יועז הנדל: מכיוון שזה ייקח הרבה זמן, ויש לך אנשים גבוליים שצריכים בדיוק מקום כזה.

יועז הנדל: השאלה היא אם יש אפשרות לייצר תמיכה לחוות ברמת הגולן, בבקעה, בחלוצה?

איתמר גרף: כמו שאמרתי, כרגע אנחנו עושים התקשרויות עם בתים מאזנים כמו סוטריה ודברים שקיימים, קהילה שקיימת, יש באשדוד מתקן חדש שהוקם.

איתמר גרף: יש בקהילה כמויות כאלה, אבל זה לא בתים מאזנים שמתעסקים בפוסט-טראומה מוגדרת.

יועז הנדל: אבל זה לא רק חבר'ה עם פוסט טראומה.

איתמר גרף: אנחנו רוצים מקומות מוגדרים לפוסט-טראומה, וכרגע, עד שיהיה את הבית הלאומי הזה אנחנו נעשה התקשרויות עם גורמי קהילה.

יועז הנדל: מה זה אומר, התקשרויות?

יועז הנדל: האם אתה יכול לקחת מתקן קיים ולהביא צוות?

איתמר גרף: אני אקח מתקן קיים, אני אגדיר לו, זה הצוות שאני רוצה, זה ה-SLA של הטיפול, זה מה שאני צריך, אני אשלם לך כסף, אני אפקח עליך, הצוות שלך.

איתמר גרף: זה עד שאני אקים יכולת לאומית.

יועז הנדל: כמה זמן אתה מעריך שזה ייקח?

איתמר גרף: את ההתקשרויות המידיות האלה אני מתכוון לעשות בחודשים הקרובים.

רון כץ: ולזה יש תקציב?

איתמר גרף: יש לזה תקציב, כן.

איתמר גרף: יש לנו 300 מיליון שקל שחלקם הגדול מוגדר עבור פוסט טראומה.

איתמר גרף: אני אומר, רוב הכסף שם זה פוסט טראומה, ואנחנו מתכוונים לממש אותו בעיקר לפוסט-טראומה.

איתמר גרף: כסף לא יעצור אותנו בעניין הזה.

איתמר גרף: הגדרנו גם 10 מיליון שקל כדי להתחיל לתכנן את הבית הלאומי ולשים עליו כסף וכולי.

איתמר גרף: זה לא חיכה לאיציק.

איתמר גרף: אנחנו בתהליך הזה כבר הרבה זמן.

רון כץ: אבל השאלה היא כמה תוכלו לקלוט באותו בית לאומי.

איתמר גרף: אני לא רוצה להציג עכשיו משהו בשליפות.

איתמר גרף: יש לנו פרוגרמה.

רון כץ: למקרים הדחופים היום יש לך פתרון?

אופיר סופר: חבר הכנסת כץ, אני אגיד לך.

אופיר סופר: הייתה פרוגרמה קיימת.

אופיר סופר: כמו שאני מבין, הם מתכננים לבחון אותה מחדש.

איתמר גרף: אני רוצה לבחון את זה.

אופיר סופר: זה חלק ממה שאני רוצה להמליץ.

אופיר סופר: אני לא בטוח שהפרוגרמה הקיימת נותנת לנו את כל המענה.

אופיר סופר: אני רוצה להדגיש כמה דברים בעניין הזה.

אופיר סופר: בסוגיית האשפוז, לוחם שנכנס לאשפוז – זה עלה כבר כמה פעמים בכמה דיונים – בטח אם הוא לוחם בדובדבן ששומע שפה ערבית במחלקת אשפוז פסיכיאטרית, זה לא עושה לו טוב.

אופיר סופר: אנחנו בכלל חושבים שלוחמים צריכים לקבל יחס אחר.

עמר בר-לב: מה זאת אומרת, יחס אחר?

עמר בר-לב: אתה מתכוון יחס אחר, לא טיפול על ידי אזרחים ערבים?

אופיר סופר: לא לזה התכוונתי.

אופיר סופר: אל תכניס לי דברים - - -

עמר בר-לב: אני שמח שלא לזה התכוונת.

אופיר סופר: אני שמח שאתה פעם ראשונה נוכח בדיון שאני מוביל בעניין הזה.

אופיר סופר: ואם היית מקשיב, אז היית שומע דברים אחרים.

עמר בר-לב: אני מתנצל.

אופיר סופר: תודה רבה.

עמר בר-לב: אני מתנצל על זה שלא הייתי בדיונים הקודמים שלך.

עמר בר-לב: לזה התכוונתי.

אופיר סופר: בעצם לא היית חבר כנסת.

אופיר סופר: סליחה.

אופיר סופר: אני רוצה להגיד כמה דברים.

אופיר סופר: קודם כל, מתקני האשפוז הפסיכיאטריים בכלל, ואת זה אמר לי מנכ"ל בתי החולים הממשלתיים לשעבר, כשנפגשנו בנושא הבריאות בכלל – הם לא במצב טוב, לא מכבדים בכלל את כל מי שצריך להיכנס לשם.

אופיר סופר: הדבר הזה נכון ביתר שאת לגבי לוחמים.

אופיר סופר: שוחחתי עם לוחם שהיה באשפוז, והוא אמר לי, תקשיב, מאוד קשה לי לשמוע את השפה הערבית, אני לא רוצה לתאר את החוויה.

אופיר סופר: אפשר בשם ערכים אחרים לוותר על הפריבילגיה הזאת של הלוחמים, ואני מזכיר שיש לנו גם לוחמים שהם בעצמם דוברי ערבית.

אופיר סופר: אני רק אומר מה זה עושה, וזה לא קשור לשום דבר אחר.

קריאה: אופיר, לא כל לוחם בדובדבן הוא מסתערב.

אופיר סופר: בואו לא נהפוך את הטפל לעיקר.

אופיר סופר: בסדר?

אופיר סופר: צריך להתייחס למספרים, ומה שהעלה יועז בהקשר שיש ביקוש, צריך לעמוד על הביקוש וגם מה האופי של הטיפול, מי צריך בית מאזן, מי צריך עכשיו כפר שיקום שיכניס אותו לתעסוקה, ואני יכול לומר שרק בגולן שמעתי על ארבע יוזמות.

אופיר סופר: ולפני שבוע הייתי בקיבוץ מעגן מיכאל באיזושהי יוזמה שמריץ בחור.

אופיר סופר: צריך לדעת להתחבר לזה ולהפוך אותם לספקים ולקבוע נורמות, וכמה שיותר מהר.

אופיר סופר: אני לא הייתי ממהר לבנות פיל לבן שאני לא כל כך יודע לחיות איתו.

יועז הנדל: אופיר מתעסק עם זה הרבה זמן.

יועז הנדל: אנחנו, בגלל המחאה, בעקבות האירוע, אני חושב שחלק גדול מחברי הכנסת נחשפו למקרים מאוד גבוליים של הלומי קרב.

יועז הנדל: הגיעו לפה, וחלק היו במחאה, ואז ראינו אותם.

יועז הנדל: תחושתי היא שהם זקוקים למענה עכשיו.

יועז הנדל: זאת אומרת, אלה אנשים שאני התחלתי – מעט, אני לא מתעסק עם זה כמו אופיר הרבה שנים.

יועז הנדל: אני מכיר את הסביבה הקרובה שלי שסובלת מזה.

יועז הנדל: אבל אני חייב להגיד שלא פגשתי מקרים גבוליים כמו שפגשתי פה במחאה, שאתה מזהה שהבן אדם צריך טיפול מידי 24/7.

יועז הנדל: אני מתעסק עם זה עכשיו כבר שלושה שבועות – מתי הם היו פה באוהל בחוץ?

קריאה: משהו כזה.

קריאה: כן.

יועז הנדל: שלושה שבועות אני מתעסק עם שני חבר'ה, עוזר להם, רשויות, כל מיני דברים קטנים, ואני מרגיש שאם אלה האנשים שאני רואה, אז אופיר רואה עוד כמה ובטח אתם רואים הרבה יותר, והם צריכים עכשיו להערכתי להיות במקום שנותן להם סביבה מוגנת.

עמר בר-לב: יש לי שאלה מקצועית, אני לא מבין בזה, לגבי המרכז שאתם מדברים עליו.

עמר בר-לב: האם מבחינה טיפולית זה נכון לרכז במקום אחד אנשים עם קשיים דומים כאלה ואחרים?

עמר בר-לב: מה אומרים אנשי המקצוע?

עמר בר-לב: שלא ייווצר מצב שמהתנופה אנחנו עושים את זה ועושים את זה במטרה חיובית, ואחרי זה פתאום יבואו אנשי מקצוע ויגידו, דווקא אנשים עם בעיות כאלה, זה דווקא יותר נכון לטפל בכל אחד באופן ייחודי ולא כקבוצה.

איתמר גרף: אז קודם כל, אנשי המקצוע מאוד מאמינים בזה.

איתמר גרף: אני חייב להגיד, מהחלון שאני יושב לידו בפתח תקווה, ומתחת היה מחנה המחאה, וראיתי אותם והייתי שם הרבה שעות גם, זה די מדהים, בעצם הם מטפלים אחד בשני הרבה.

איתמר גרף: זה היה סדנה טיפולית מעניינת, האירוע הזה.

איתמר גרף: כמובן, אי אפשר להמשיך כי הבניין הפסיק לעבוד בשלב מסוים.

איתמר גרף: אנשי המקצוע, כולם מאמינים בבית כזה וכן לרכז, וכמובן, אנשים יקבלו טיפול אינדיבידואלי, אבל גם טיפולים קבוצתיים.

איתמר גרף: זה קורה היום, דרך אגב.

איתמר גרף: אבל במקום אחד לאומי, עם השגחה שלנו, של אגף שיקום, כמובן, מי שיעבוד שם זה מיקור חוץ אבל תחת רגולציה של המדינה.

איתמר גרף: משרד הבריאות יהיה איתנו.

איתמר גרף: אנחנו מקימים מועצה ל-PTSD.

איתמר גרף: זה לא רק השכל של משרד הביטחון פה.

איתמר גרף: יש פה הרבה שכל של המדינה בכלל ומחלקת בריאות הנפש בצבא.

איתמר גרף: יש פה הרבה מאוד הסתכלות.

איתמר גרף: אבל אני מסכים, אין לנו כרגע כלים מספיק.

איתמר גרף: הכלים היום זה כל מיני בתים מאזנים שקיימים, חלקם הקטן בהתקשרות איתנו.

איתמר גרף: אנחנו מגדילים את ההתקשרויות.

איתמר גרף: אנחנו נצטרך למצוא מהר ומיד פתרון לאותם אנשים, שאין להם איפה לגור היום.

איתמר גרף: יש אנשים שממש אומרים לי, אם אתה לא משכן אותי, מחר אני הומלס, עד הרמה הזאת.

איתמר גרף: הם יושבים על התגמולים שלנו, יש להם כסף, הם לא יודעים לשכור את הדירה, הם לא יודעים להתחבר, בעלי דירות לא רוצים אותם כי הם אלימים.

איתמר גרף: יש כל מיני תופעות.

איתמר גרף: חייבים למצוא להם פתרון.

איתמר גרף: עוד אין לנו את הכלים האלה ולכן צריך לעשות את זה מאוד מהר.

רון כץ: אבל מה הפתרון היום?

אופיר סופר: בואו נתקדם.

רון כץ: סליחה, רק שאלה.

רון כץ: פשוט אני מתחבר לדברים של יועז.

אופיר סופר: פשוט ב-10:30 אנחנו מסיימים.

רון כץ: רק במשפט, כי פונים אליי גם.

רון כץ: לאן מפנים אותם היום במקרים שצריכים התערבות מידית?

איתמר גרף: התערבות מידית היום זה רופא שלנו מאשר להשתקם בבית מאזן, וכמובן, אנחנו מממנים את זה.

יעל רון בן משה: סליחה, היושב-ראש, אם אנחנו מדברים על תשתיות ואני כמובן מאוד בעד המסגרות החדשות והקמה של מבנים חדשים שיהיו מתכללים, אני חייבת להתייחס בנקודה הזו גם לאיך נראים אגפי השיקום במחוזות היום.

יעל רון בן משה: גם אליהם מגיעים נכים רגילים, אבל גם הלומי קרוב – מניסיון אישי כמי שמלווה, ולא ניכנס פה לכל הפרטים, וזה לא מכבד, לא את העובדים, לא את הנכים, לא את מי שמגיע.

יעל רון בן משה: מי שהלום קרב, זה עוד יותר קשה.

יעל רון בן משה: אנחנו ממחוז צפון, ובחיפה זה בכלל במשרד תשתיות של אגף ביטחון או משהו כזה.

יעל רון בן משה: אנחנו עומדים בתור עם קבלנים וספקי משנה.

יעל רון בן משה: אתה מכיר, אני רואה שאתה מהנהן.

יעל רון בן משה: אני לא טועה, נכון?

איתמר גרף: זה המחוז.

איתמר גרף: המחוז יושב בבניין אחד, וכמובן, יש כניסה אחת ואני מבין מה שאת אומרת.

יעל רון בן משה: אחרי השער הזה והגדרות החשמליים, אנחנו הולכים בין קבלנים לספקים.

יעל רון בן משה: אין מודיעין, אין הכוונה.

יעל רון בן משה: אני נאבדת שם, ובטח מי שאני מלווה אותו.

יעל רון בן משה: כל הדבר הזה מאוד מאוד מקשה.

יעל רון בן משה: אני חושבת שאפשר לא בתקציב.

יעל רון בן משה: פשוט במישהו שיבוא ויסתכל איך למקם את הדברים ולפתור את זה.

יעל רון בן משה: זה נכון לגבי כל נכה, בטח לגבי הלום קרב.

איתמר גרף: אני מאוד מאוד מסכים, ואנחנו נטפל בזה.

אופיר סופר: חברים, אני רוצה שיהיה דיון, רק בואו נשמור על הפרופורציות כי אנחנו לא נספיק אחר כך.

איתמר גרף: אני לא נגעתי בעוד כל מיני נקודות שאנחנו נוגעים, כמו אוכלוסייה מתבגרת.

איתמר גרף: אנחנו מתכוונים להתעסק בזה מידית.

איתמר גרף: קבענו קריטריונים, יוצאים לפיילוט על מספר מחוזות.

אליעז קרני: תודה, איתמר.

אליעז קרני: כרגע, כדי לסדר, הצגנו בהתחלה מה כבר מבוצע, מה כבר קורה, מה כבר עוד רגע לביצוע ברמת החודש-חודשיים הקרובים.

אליעז קרני: אני מזכיר שמה שהנחה עליו שר הביטחון והוקם במשרד זה צוות פעולה שלוקח הרבה מאוד עבודות שכבר בוצעו בעבר ואת העבודות האלה מתעל לתוכנית עבודה.

אליעז קרני: זאת אומרת, הוא לא מתחיל דיונים מאפס.

אליעז קרני: דיברנו מספיק.

אליעז קרני: אנחנו הולכים למעשים.

אליעז קרני: אני מזכיר את המבנה הארגוני של הצוות על תת הצוותים שלו.

אליעז קרני: ומי שיכול לראות, קצת הגדלתי את המובילים, את ראשי הצוותים, ואתם יכולים לראות על איזה אנשים מדובר.

אופיר סופר: יש אנשי אקדמיה שעוסקים בעולם השירות ומלווים אתכם בהיבט השירותי?

אליעז קרני: לא אנשי אקדמיה.

אליעז קרני: מי שיחד עם ראש אגף משפחות, הנצחה ומורשת אצלנו היא טוני כהן.

אופיר סופר: אפשר להמליץ לצרף?

אופיר סופר: יש שתי פקולטות, לדעתי, שני מקומות בארץ שעוסקים בתחום של שירותי אנוש, אחת בחיפה ועוד אחת בעברית, אני כבר לא זוכר.

יעל רון בן משה: טוני כהן היא פקולטה בפני עצמה.

אופיר סופר: אני לא מכיר.

אליעז קרני: בדיוק.

אליעז קרני: טוני כהן היא ראש אגף שירות ושיווק של מכבי שירותי בריאות.

אליעז קרני: היא עשתה שם את המהפכה של השירות במכבי שירותי בריאות, והיא מאוד מיוחדת ומאוד טובה בהקשר הזה.

אופיר סופר: טוב, סבבה.

אליעז קרני: רציתי להציג לכם ממש ב-brief את הכיוונים המסתמנים.

אליעז קרני: אמרתי, היינו אצל שר הביטחון ביום חמישי האחרון כמעט שעתיים, וכל אחד מראשי הצוותים הציג את הכיוונים.

אליעז קרני: אם נעשה את זה, ברור שלא נעמוד בשום לוח זמנים שהגדרת, אדוני.

אליעז קרני: ולכן, אני שם את הדברים העיקריים.

אליעז קרני: ואמרתם, לא הכול עולה כסף.

אליעז קרני: יש דברים מאוד יסודיים שממש לא עולים כסף.

אליעז קרני: שינוי תרבות השירות באגף, יש בה אולי בשוליים דיגיטציה וכולי.

אליעז קרני: אבל יש בה רוח, יש בה חמלה, יש בה נשמה ולב.

אליעז קרני: אלה דברים שחשוב להגיד, שלא יורגש שהם לא נמצאים שם בכלל היום, אבל הם לא באים מספיק לידי ביטוי.

אליעז קרני: אז קודם כל, אתם יכולים לראות את ה-bullet העליון הימני, חיבור לייעוד ומהות האגף.

אליעז קרני: אנחנו הולכים לגעת בכול, בשם האגף, דרך ההמשגה, איזו שפה אנחנו מאמצים, איך אנחנו קוראים לנכי צה"ל וכוחות הביטחון – זכאים, פצועים, יהיה דיון על הדבר הזה.

אליעז קרני: אנחנו מדברים על מבנה ארגוני וסמכויות.

אליעז קרני: אני לא אפרט, זה רק להראות לכם את האירוע הזה.

אליעז קרני: בסוף זה מתמקד ב-30 המלצות מה לעשות, וזה הרבה מאוד.

אליעז קרני: זה 150 עמודים שמאחוריהם יש 30 המלצות.

אליעז קרני: ואתם יכולים לסבר את האוזן.

אליעז קרני: תפיסת שיקום חדשה.

אליעז קרני: אמנת שירות משותפת עם ארגון נכי צה"ל, תשתיות שירות ומידע טלפוני.

אליעז קרני: דיגיטציה, דיגיטציה, דיגיטציה.

אליעז קרני: אנחנו גרועים בכל מה שקשור בהנגשת היכולות שלנו.

אליעז קרני: סמלים והערכה לנכי צה"ל, אחידות ושקיפות במידע, ועוד ועוד דברים.

אליעז קרני: אתם יכולים לראות, זה גם אסטרטגיה, גם תשתיות וערוצי קשר, וגם תהליכי עבודה.

אליעז קרני: בעולם ה-PTSD – פרופ' זהבה סולומון, מי שלא מכיר, היא - - -

קריאה: מספר אחת.

אליעז קרני: כן, ממש.

אליעז קרני: היא התמחתה, היא גם כלת פרס ישראל, ומובילה את זה יחד עם עידן קלימן, ראש ארגון נכי צה"ל, ובכל תת צוות כזה יש נציגות לארגון.

אליעז קרני: דיברנו על השירות.

אליעז קרני: איתי שיושב פה הוא נציג של הארגון בצוות הזה.

אליעז קרני: והנה, אתם רואים את שש הנקודות של הצוות הזה – החל בזה שאין מה לקבוע אחוזי נכות זמניים לפצועי PTSD, דרך הטיפול במשפחה, ואיתמר כבר התייחס, דרך איך בנויה הוועדה.

אליעז קרני: בוועדה של PTSD נכון שייכללו בה גם עובדים סוציאליים וגם פסיכולוגים, ולא רק פסיכיאטרים.

אליעז קרני: יש פה משהו הרבה יותר הוליסטי ומקיף.

אליעז קרני: הכשרות ייעודיות, וגם דיברנו על עדכון של מה שנקרא ספר המבחנים, ספר הפרופילים.

יועז הנדל: בספר המבחנים, ולא הכרתי את הנושא עד לאחרונה – אדם שמגיע וטוען שהוא הלום קרב, האם אתם עושים לפני זה תחקיר על העבר שלו?

אליעז קרני: זה כבר לא קורה.

יועז הנדל: לא, אין בעיה שתעשו את זה אצלכם.

אליעז קרני: על עברו עד הגיוס כן, עד המקרה כן.

יועז הנדל: אני לא שואל על מה היה בילדותו ומה גרם, כי הבנתי שיש מקרים שבהם יש חוסר התאמה בין הנתונים שיש לכם לגבי השירות הצבאי שלו לבין מה שאותו הלום קרב מגיע ומציג.

אליעז קרני: אתה מתייחס למשהו שאני הולך להציג על הקשר בין צה"ל לבין משרד הביטחון.

אליעז קרני: יש שם לקונה.

אליעז קרני: עידית שנמצאת פה בזום, שהיא רמ"ח נפגעים בצה"ל, יכולה להעיד על זה.

אליעז קרני: אנחנו לעשות שינוי מהותי באופן שבו הדברים מדווחים – פנימית בצה"ל, לזה עידית תתייחס, אבל איך הדברים עוברים למשרד הביטחון, לוודא שזה אחיד.

אופיר סופר: בואו נזדרז.

אליעז קרני: הכרה – איתמר התייחס לדברים שכבר קורים, אבל רק לסבר את האזן, אנחנו רוצים שסיוע משפטי יינתן בידי המדינה, שנפסיק את ההוצאות הגדולות מאוד לעורכי דין, אלא אם כן הנכה יבחר, זה יהיה להחלטתו.

אליעז קרני: קיצור וייעול של תהליכים - - -

אופיר סופר: כל אלה דברים בבחינה, כן?

אופיר סופר: אתה לא יודע עדיין מה הקונספט של הסיוע המשפטי, או שכן?

אליעז קרני: אמי פלמור נמצאת פה.

אליעז קרני: הדבר הזה הולך הרבה יותר לכיוון מה יש במשרד המשפטים, איך זה עובד היום בביטוח לאומי.

איתמר גרף: כל צמרת משרד המשפטים כבר עמוק בתוך זה.

איתמר גרף: זה לא משהו שהוא על הקרח.

אופיר סופר: - - - שר הביטחון ושר המשפטים - - -

איתמר גרף: נכון, זה הזמן.

אליעז קרני: יש המון זמן.

אליעז קרני: ועדות רפואיות – פרופ' ארנון אפק, אנחנו מדברים על ההתנהלות, על תרבות השיח, על השקיפות.

אליעז קרני: אנחנו מדברים על האפשרות להוציא בכלל את הוועדות מאגף השיקום ולהפוך אותו רק לגוף קובע מדיניות, ושיהיה גוף משקם בלבד.

אליעז קרני: זה לא גוף קובע אחוזי נכות.

אליעז קרני: זה יהיה חיצוני.

אליעז קרני: זה שיח.

אליעז קרני: אנחנו נצטרך להסכים על זה עם הארגון.

אליעז קרני: אבל זה אחד הכיוונים שנבחנים.

אופיר סופר: הארגון בעד, אני מניח.

אופיר סופר: לא?

אליעז קרני: יש על זה שיח.

אופיר סופר: אתה תתייחס לזה?

איתי אלימלך: יש צוות שמתנהל כרגע.

איתי אלימלך: אנחנו קיימנו דיון סטטוס.

איתי אלימלך: אני יכול להקריא לך את מה שסוכם בסטטוס שלנו.

אופיר סופר: אל תקריא לי.

אופיר סופר: תגיד לי.

אופיר סופר: אז יהיה לי יותר פשוט.

איתי אלימלך: אני חייב להתייחס באופן כללי.

אופיר סופר: אין לי בעיה.

אופיר סופר: תתייחס אחר כך.

אליעז קרני: אני מסיים.

אליעז קרני: זה הצוות של יחסי הגומלין, תת אלוף מיכל תשובה וג'וסלין בש מובילות אותו.

אליעז קרני: אפשר לראות שאחד הדברים המרכזיים זה שאנחנו מבינים שערך השילוח, צה"ל כזה ששלח, ודיברנו על זה קצת בפגישה הקודמת.

אליעז קרני: יש איזשהו ניתוק.

אליעז קרני: זה לא דומה אליך שאנחנו מלווים משפחות שכולות.

אליעז קרני: זה הולך להיות הרבה יותר דומה.

אליעז קרני: דיגיטציה של דוחות פציעה, אפרופו מה ששאל חבר הכנסת הנדל – הרבה פעמים לא יודעים מה היה כי דוחות פציעה נעלמים ולא ברור מי היה איפה וכולי.

אליעז קרני: הדבר הזה מחייב שיפור פנימי ואני מניח שצה"ל יתייחס לזה.

אליעז קרני: אנחנו בונים מנגנון שיוודא שהאירוע הזה לא הופך להיות אות מתה או איזשהו דוח עלום על המדף.

אליעז קרני: אני מדבר על מנגנון קבוע, מתמשך, שהוא חלק מהאנשים שאחראים למימוש ולשירות ראשת האגף הנכנסת, המנכ"ל והשר, והולך להיות משהו שלא קיים היום.

אליעז קרני: אנחנו הולכים להשקיע בזה, להשקיע בלוודא שזה קורה.

אליעז קרני: לוחות זמנים, הדבר האחרון שביקשת – היינו אצל השר ביום חמישי.

אליעז קרני: אנחנו מסכמים את האירוע בעוד שבועיים וחצי.

אליעז קרני: זהו.

אליעז קרני: מסכמים את הסיפור של "נפש אחת", מעמידים את זה.

אופיר סופר: מה זה מסכמים?

אופיר סופר: יש לך עוד מלא דברים שהם בתהליכי עבודה.

אליעז קרני: לא, לא.

אליעז קרני: מסכמים את התוכנית.

אליעז קרני: עכשיו צריך לרוץ ולבצע, אבל את התוכנית - - -

אופיר סופר: אני אומר, יש עוד הרבה דברים שאתה מעמיק בהם לפי מה שאתה הצגת.

אליעז קרני: ודאי.

אליעז קרני: אז הנה, מימוש החלטת הממשלה – אמרנו, עד תחילת אוגוסט.

אליעז קרני: יש תזכירי חוק שכבר מטופלים.

אליעז קרני: יש תוכנית אופרטיבית שאנחנו כבר צריכים לסכם אותה פנימה במשרד ואז נצא לאוצר, וכמובן למשפטים בכל מה שקשור לנושא החוקי.

אליעז קרני: המלצות ארגוניות – אמרנו, בתיאום האוצר ונציבות שירות המדינה.

אליעז קרני: כל הדברים האלה רצים בלו"ז של חודשיים מהיום.

אליעז קרני: אז אנחנו לא מדברים פה על שום דבר שהוא עלום וארוך טווח וללא לוחות זמנים.

אליעז קרני: הכול מתוזמן.

אליעז קרני: ואני רוצה לסיום להגיד ששינוי תרבותי, ארגוני, הרבה דברים שקשורים פה לרכש וכולי, צריך גם ממד של סבלנות.

אליעז קרני: אנחנו גם רצים מהר מאוד לממש את מה שאפשר, וצריך להכניס לתוך האירוע ממד של סבלנות.

אליעז קרני: יש דברים, חלק מהדברים שייקחו זמן, ואנחנו לא רוצים לטעת ציפיות גבוהות שיגרמו לאכזבה.

אליעז קרני: אלה הדברים, ומפה אנחנו עוברים אליכם.

אופיר סופר: חסמים – במיוחד בהיבט התקציבי, נראה לי, לפני שאני נותן לאוצר לדבר.

אופיר סופר: מה יש לנו, מה שנקרא, תקצוב חד פעמי?

אופיר סופר: ומה שנתי?

אופיר סופר: האם כל מה שדיברנו נמצא בשורת תקציב?

אליעז קרני: בהחלטת הממשלה, למה שאנחנו צריכים לצאת איתו לדרך, למה שאנחנו כבר יודעים שאנחנו צריכים, יש את התקציבים הנדרשים.

אופיר סופר: לא עבר עדיין?

אליעז קרני: עבר בהחלטת הממשלה.

אופיר סופר: לא, הכסף לא עבר.

אליעז קרני: לגבי הכסף, יונתן מהאוצר ירחיב.

אליעז קרני: אנחנו בסוף ממשלה.

אליעז קרני: הדבר השני, ב-1 באוגוסט אנחנו נגיע עם הארוך-טווח, עם הרב-שנתי.

אליעז קרני: ב-1 באוגוסט זה יהיה שם ואנחנו בונים את זה כרגע, ונדע מה רב-שנתי.

אליעז קרני: אתה מכיר את המספרים.

אופיר סופר: יש נקודה שלא פחות אוהבים לדבר עליה, הנושא של בחינת הדיפרנציאליות בשירות.

אופיר סופר: אתה רוצה להתייחס?

אליעז קרני: קודם כל, הגדיר השר, זה לא בפררוגטיבה של הצוות הזה.

אופיר סופר: אבל אם יש לך משהו לומר, זה טוב.

אליעז קרני: אני יכול להגיד דעה אישית, אבל זה לא המקום.

אופיר סופר: בסדר גמור.

אופיר סופר: ניתן לאוצר, קודם כל.

אופיר סופר: עדיף.

אופיר סופר: בדרך כלל ארגון נכי צה"ל סוגר יותר.

יונתן פלורסהיים: אני יונתן, מאגף תקציבים במשרד האוצר, רכז ביטחון וצה"ל.

יונתן פלורסהיים: לגבי שני דברים שנאמרו פה ולא קשורים למקורות תקציביים – 60 תקנים נוספים לאגף השיקום זה כבר היקף לא מבוטל.

יונתן פלורסהיים: מדובר על גידול של 25%.

אופיר סופר: תלוי מאיפה מסתכלים.

אופיר סופר: מהצד של מי שמקבל את השירות או מהצד של מי שנותן.

יונתן פלורסהיים: אני מסכים.

אופיר סופר: זה לא קשור אם אתה מסכים או לא.

אופיר סופר: מדובר פה על מספרים אחרים לגמרי.

יונתן פלורסהיים: וכמו שאיתמר אמר, אנחנו בצוות שיבחן את הגידול הנוסף אם יש צורך בכך.

אופיר סופר: בטוח שיש צורך.

רון כץ: קודם כל, כן.

רון כץ: צריכים לדעת שיש צורך.

יונתן פלורסהיים: מעטים הגופים שגדלים פי שניים בטווח זמן כזה קצר.

איתי אלימלך: מעטים הגופים שהוזנחו בצורה כזאת במשך 20 שנה, מעטים הגופים שנרמסו בצורה כזאת ומעטים האזרחים שנרמסו בצורה כזאת.

יונתן פלורסהיים: אני צריך להגיד את עמדתנו.

יונתן פלורסהיים: לעניין הממשלה – הממשלה לא אישרה את סל השירותים לנכי צה"ל ול-PTSD.

יונתן פלורסהיים: הממשלה קיצצה תקציב, ומשרד הביטחון הוא מי שאחראי על חלוקת - - -

רון כץ: מה זה אומרת, שהממשלה לא אישרה?

אופיר סופר: איתמר, אתה יכול להסביר לי את מה שהוא אמר?

אופיר סופר: אני לא הבנתי.

שמואל לטקו: הממשלה אישרה 300 מיליון?

יונתן פלורסהיים: כן.

יונתן פלורסהיים: זה כן.

שמואל לטקו: ואיפה הכסף?

יונתן פלורסהיים: אז עכשיו אני אגע במקורות.

שמואל לטקו: ומתי יעבור גם.

רון כץ: רגע, מה זה אומר, לא אישרה את השירותים?

יונתן פלורסהיים: זה בדיוק מה שאיתמר והצוות עושים עכשיו בחינה, להחליט איזה שירותים - - -

רון כץ: אז מה הממשלה לא אישרה?

יונתן פלורסהיים: הממשלה אישרה היקף תקציב - - -

רון כץ: ואתה אומר שעוד לא אישרה את התוכנית בפועל?

יונתן פלורסהיים: כן.

יונתן פלורסהיים: שיהיה ברור שהממשלה לא אישרה תוכנית בפועל כרגע.

יונתן פלורסהיים: זה לא סמנטי, אבל חשוב.

יונתן פלורסהיים: אני אתייחס עכשיו למקורות התקציביים.

יונתן פלורסהיים: למען הנוחות, אני אעשה את זה לפי הסעיפים של החלטת הממשלה, שיהיה פשוט לפי הסדר.

יונתן פלורסהיים: החלטת הממשלה מדברת על מקורות תקציביים גם לשנת 2021 וגם לשנת 2022.

יונתן פלורסהיים: אני אעבור לפי הסעיפים של החלטת הממשלה, ואם יש שאלות, אפשר לשאול אותי פר סעיף.

יונתן פלורסהיים: הסעיף הראשון, סעיף 10 בהחלטת הממשלה, מדבר על צו שאמור להוציא שר האוצר שנוגע להשתתפות של חברות הביטוח בסל הבריאות.

יונתן פלורסהיים: הצו פורסם להערות הציבור.

יונתן פלורסהיים: זה חלק מתהליך שקורה, ועד ה-14 ביוני יש זמן לציבור להגיב לטיוטת הצו הזה, ולאחר מכן, אני מניח שהצו ייחתם.

יונתן פלורסהיים: סעיף 11א, זה נתח מתוך תקציב משרד הביטחון.

יונתן פלורסהיים: אין לי הרבה מה להרחיב על זה.

יונתן פלורסהיים: זה באחריות משרד הביטחון להעמיד את התקציב בהתאם להחלטת הממשלה.

אופיר סופר: מה החלוקה ביניכם בתקציב?

יונתן פלורסהיים: מתוך ה-300 מיליון, 50 מיליון מגיעים מתקציב משרד הביטחון.

אופיר סופר: 50 מיליון ממשרד הביטחון, ואתם 250 מיליון?

יונתן פלורסהיים: כן, המדינה.

יונתן פלורסהיים: סעיף 11ב מדבר על חכירות רטובות.

אופיר סופר: על מה?

יונתן פלורסהיים: אני יכול להרחיב, ואני חושב שעדיף שאני ארחיב לא בדיון פומבי.

יונתן פלורסהיים: בסוף דרושה לכך החלטה של הקבינט המדיני-ביטחוני.

יונתן פלורסהיים: זה באחריות המל"ל לקדם - - - סעיף 11ג נוגע להסכמים עם חברות תעופה.

יונתן פלורסהיים: עם חלק מחברות התעופה כבר נחתמו הסכמים, ובעצם נותר לחתום על הסכם עם חברת ארקיע.

יונתן פלורסהיים: כתוצאה מהחתימה על ההסכמים האלה, צופים שיהיה חיסכון בתקציב החל משנת 2022.

אופיר סופר: מה זה קשור?

אופיר סופר: לא הבנתי.

רון כץ: כן, תחבר אותנו להסכמים של התעופה.

רון כץ: מה הקשר לארקיע?

יונתן פלורסהיים: ההסכם עם חברות התעופה חוסך תקציבים.

איתמר גרף: הוא מנסה להסביר מאיפה הכסף מגיע, ואיך זה יגיע מבחינה תזרימית.

אופיר סופר: יונתן, אני לא חזק בזה.

אופיר סופר: אתה גם מבלבל אותי קצת יותר מדי.

אופיר סופר: 250 מיליון, מה קורה איתם?

אופיר סופר: דבר איתנו בעברית.

אופיר סופר: זה אחלה כאילו לסבסד וזה.

אופיר סופר: אתה יודע, יש לי גם אחוזי נכות על מה שאתה אומר עכשיו, אז דבר ברור.

יונתן פלורסהיים: אוקיי, אז נעלה שתי רמות מעל.

יונתן פלורסהיים: הייתה פה בקשה לפרט לפי החלטת הממשלה, אז אני אזנח לשנייה את החלטת הממשלה.

יונתן פלורסהיים: בגדול, החלטת הממשלה דיברה על קיצוצים רוחביים, שזה משהו שכולם מכירים.

יונתן פלורסהיים: זה יחסית פשוט.

יונתן פלורסהיים: היא דיברה על תקציב מתוך משרד הביטחון, גם זה יחסית פשוט.

יונתן פלורסהיים: ועוד כמה פעולות שהממשלה צריכה לבצע, ואחרי שהן יתבצעו יהיה חיסכון תקציבי.

יונתן פלורסהיים: הפעולות האלה נמצאות בתהליך - - -

אופיר סופר: מתי עובר הכסף?

אופיר סופר: לא, ברצינות עכשיו.

אופיר סופר: עצור שנייה, עצור.

אופיר סופר: לא, לא.

אופיר סופר: אזרחים מקשיבים.

אופיר סופר: זה דיון פתוח.

אופיר סופר: זה מה שמעניין אותם עכשיו.

אופיר סופר: יש תאריך?

אופיר סופר: יש חסמים אמיתיים שצריך לטפל בהם?

אופיר סופר: מתי עובר הכסף?

אופיר סופר: זה קודם כל.

אופיר סופר: וזה מעט.

אופיר סופר: אני מזכיר ש-300 מיליון זה כלום לעומת מה שהתוכנית הזאת דורשת.

אופיר סופר: ואתה מדבר איתי על 60 תקנים, ואני אומר לך שזה האימ-אימא של הכלום לעומת מה שהמציאות דורשת.

אופיר סופר: ארגון נכי צה"ל אמר את הדברים במילים מאוד עדינות, הוא אמר האזרחים.

אופיר סופר: אני לא מדבר פה על האזרחים.

אופיר סופר: אני מדבר פה על אנשים שהקיזו את דמם ואף יותר מכך למען המולדת.

אופיר סופר: זה הסטנדרט.

אופיר סופר: עכשיו בהתאם לזה תדבר.

אופיר סופר: ואם אין לך דברים חשובים לומר, אז תגיד שאין לך דברים חשובים לומר ואתה לא יכול להועיל לדיון.

אופיר סופר: אז תתייחס לעניין הזה, בבקשה.

יונתן פלורסהיים: בסדר.

יונתן פלורסהיים: אני אציין שגם אני שירתִּי עם אותם אנשים - -

אופיר סופר: בסדר גמור.

אופיר סופר: ואף על פי כן.

יונתן פלורסהיים: - - ואנחנו מבינים את החשיבות.

יונתן פלורסהיים: לעניין החלטת הממשלה - - - יותר גבוהה.

יונתן פלורסהיים: חלק מהמקורות התקציביים אמורים לעמוד כבר במהלך חודש יוני, בשבועות הקרובים - - -

אופיר סופר: מה זה חלק?

אופיר סופר: לא הבנתי.

אופיר סופר: דבר איתי במספרים.

אופיר סופר: אל תתחיל לדבר במספרים של פחות מ-50 מיליון.

אופיר סופר: 250 תחלק בחמש, תגיד לי לוח זמנים, עד מתי יש לנו אותם.

יונתן פלורסהיים: מתוך ה-300 מיליון שמדובר עליהם לשנה הנוכחית - - -

אופיר סופר: אתה אחראי על 250.

יונתן פלורסהיים: נכון.

יונתן פלורסהיים: 80 זה משהו שאמור להתרחש בטווח זמן קצר יחסית.

אופיר סופר: מה זה זמן קצר?

יונתן פלורסהיים: הערכנו את זה בפני משרד הביטחון – במהלך חודש יוני, במהלך החודש הקרוב.

אופיר סופר: מתוך 250 מיליון, 80 מיליון אתה מעביר בחודש הקרוב.

יונתן פלורסהיים: כן.

אופיר סופר: מה עם השאר?

יונתן פלורסהיים: השאר, כפי שהתחלתי להציג, תלויים בכמה צעדים שצריכים לקבל אישור.

אופיר סופר: תגיד אותם.

יונתן פלורסהיים: יש את צו ביטוחי הבריאות שתיארתי בהתחלה, יש את ההחלטה של הקבינט המדיני-ביטחוני שצריכה להתקבל, הסכם עם חברת ארקיע.

יונתן פלורסהיים: וזהו בעצם, שלוש הפעולות שדרושות - - -

אופיר סופר: אמרתי לפני כן, שהתפקיד שלכם זה לנסות להתיש את אגף השיקום.

אופיר סופר: זאת המטרה, ולא לקיים אותה.

יונתן פלורסהיים: אני מאמין והאגף ישמח אולי להעיד שאנחנו שותפים - - -

אופיר סופר: אז אני שואל, 250 מיליון עד מתי הם עוברים?

רון כץ: אופיר, אין לו תשובה.

רון כץ: אין תשובה פה.

רון כץ: הוא גם לא יודע.

יונתן פלורסהיים: כמו שאמרתי, חלק מהדברים תלויים בהחלטה של הממשלה, בהחלטה של הקבינט.

יונתן פלורסהיים: הם לא תלויים ספציפית במשרד האוצר.

אופיר סופר: אני לא שומע.

יונתן פלורסהיים: חלק מהפעולות שמהוות מקור תקציבי תלויות בהחלטה של הקבינט המדיני-ביטחוני, בפרסום צו של שר האוצר וחתימה על הסכם נוסף.

יונתן פלורסהיים: אלה דברים שאנחנו פועלים למימושם בדרכים שונות.

יונתן פלורסהיים: ואנחנו מאמינים שהמקורות יועמדו בזמן.

אופיר סופר: בסדר.

אופיר סופר: חשוב לדעת ושאזרחי מדינת ישראל ידעו שממשלת ישראל לא מתכוונת לממש את התוכנית הזאת באמת.

אופיר סופר: זה מה שעולה פה.

אופיר סופר: זאת האווירה.

אופיר סופר: ככה אני מרגיש.

יונתן פלורסהיים: לצערי, אני לא מסכים.

אופיר סופר: בסדר, אני אומר את מה שאני מבין בשפה פשוטה.

אופיר סופר: ארגון נכי צה"ל, בבקשה.

איתי אלימלך: אני אתחיל אופטימי.

איתי אלימלך: קודם כל, עצם זה שאנחנו יושבים כאן באותו צד של השולחן, גם עם נציגי האוצר, בטח עם נציגי משרד הביטחון, עם ראש האגף המיועדת ששמחתי להכיר היום, עם ממלא מקום ראש האגף ועם סמנכ"ל תכנון, ואנחנו עובדים בצורה מאוד צמודה בשבועות האחרונים, מאז החלטת הממשלה, בצוותים.

איתי אלימלך: אני חבר בצוות תפיסת השירות.

איתי אלימלך: אני מעודכן בכל מה שקורה בכל הצוותים.

איתי אלימלך: זה האופטימי.

איתי אלימלך: הכוונה טובה.

איתי אלימלך: בדרגים הגבוהים במשרד הביטחון מרגישים את השינוי, מרגישים את הפתיחות, מרגישים את הרצון האמיתי.

איתי אלימלך: אני בטוח שגם אליעז וגם איתמר היו שמחים את זה היה מתקדם קצת יותר מהר.

איתי אלימלך: יש בלת"מים, כמובן שומר החומות, אבל אנחנו לא מחפשים פה את הנסיבות המקילות.

איתי אלימלך: אני רואה את המצגת, וכמעט הכול נכון חוץ מהדפים של בוצע.

איתי אלימלך: מבחינתנו, אין שום דבר שבוצע ויש לו משמעות חוקית אמיתית.

איתי אלימלך: אנחנו לא מכירים שום מסמך שמעיד על הביצוע.

אופיר סופר: תעצור שנייה אחת.

אופיר סופר: איתמר התייחס, הסביר למה זה כן בוצע.

אופיר סופר: אני לא מקבל את זה או שאני חי בסרט.

איתי אלימלך: לא.

איתי אלימלך: אף אחד לא חי בסרט.

איתי אלימלך: יש פה אולי שינויים במדיניות, ברצון, ביישום של הדברים הקיימים.

אופיר סופר: לא כל דבר מצריך שינוי חקיקה.

איתי אלימלך: יש דברים שהוגדרו לביצוע מידי, למשל, ביטול מבחן ההכנסה או שינוי תקנות הנכים, טיפול רפואי - - -

אליעז קרני: הוא צודק.

אליעז קרני: זה החקיקה המידית.

אליעז קרני: היא תעלה ב-1 באוגוסט.

אופיר סופר: הזכיר שם שלוש רובריקות.

אופיר סופר: אחר כך נחזור - - -

איתי אלימלך: עם כל הרצון הטוב, בהרגשה שלנו יכלו להיות כבר כמה ניצחונות קטנים בדרך שיעזרו גם ליצור את האמון בקרב הציבור.

איתי אלימלך: בסופו של דבר, הרפורמה הזאת תלויה הרבה מאוד גם בעבודה שיבצע משרד הביטחון, גם בעבודה שיבצעו במשרד האוצר, גם בעבודה בארגון נכי צה"ל וגם, ואולי יותר מהכול, באמון שייווצר בין הציבור לבין המערכות האלה.

איתי אלימלך: האמון הזה שבור ומרוסק.

איתי אלימלך: על זה אין צורך להרחיב.

איתי אלימלך: כדי לשקם את האמון הזה אפשר לעשות דברים.

איתי אלימלך: אני יכול להתייחס לנקודות, לדוגמה, החזרי נסיעות.

איתי אלימלך: אנחנו אמרנו, אין צורך במוקד החזרי נסיעות.

איתי אלימלך: משרד הביטחון יודע היום לתת את החזרי הנסיעות באופן אוטומטי בלי בקשה של הנכה.

איתי אלימלך: לא צריך לפנות בכלל.

איתי אלימלך: אפשר לפשט את זה.

איתי אלימלך: יש להם את היכולות הטכניות.

אופיר סופר: את זה הבנתי, אבל אמר לפני כן אליעז שזה עובד טוב.

אופיר סופר: לא?

יעל רון בן משה: זה לא עובד טוב.

יעל רון בן משה: לא ניכנס לפרטים.

יעל רון בן משה: צריך לשפר את זה.

איתי אלימלך: לא, לא צריך לשפר את זה.

איתי אלימלך: לא.

איתי אלימלך: צריך לעשות אחר.

אופיר סופר: אני רוצה שאגף השיקום יתייחס לזה.

אופיר סופר: אני לא קולט את הרזולוציה של איפה החזרי הנסיעות האלה נכנסים.

אופיר סופר: אני לא מכיר את הסיטואציה.

אופיר סופר: אני אשמח לשמוע.

אופיר סופר: זה לבושתי.

אופיר סופר: אבל אנחנו הולכים להכניס את אופי הפעילות הזה לגבי השירותים הפסיכולוגיים והאחרים, כי אמרנו שזה מודל שעובד טוב.

איתמר גרף: אני אעזור לך, איתי.

איתמר גרף: איתי מדבר על כל מה שאפשר להפוך לאוטומטי, שיהיה אוטומטי.

איתמר גרף: אם בן אדם נוסע לטיפול רפואי, ואתה מאשר לו את הטיפול הרפואי, אתה יודע מראש מאיפה הוא נוסע ולאן הוא נוסע, ואז תגלם לו את זה, תזרים לו את הכסף ביחד לתוך החשבון, ואל תדרוש ממנו לפנות אליך בעניין הזה.

איתי אלימלך: טכנית, המערכת יודעת והיא יכולה לעשות את זה.

איתי אלימלך: יש להם את כל האינדיקציות, הן למימוש השירות הרפואי, הן להגעה של הנכה לשירות הזה.

איתי אלימלך: תיאורטית, מחר בבוקר בלחיצת כפתור יכולים לשלם את זה אוטומטית לכולם, בלי מוקד, בלי החזרים, בלי כלום.

איתי אלימלך: משולם אוטומטית.

איתי אלימלך: כשאני שאלתי את מי שאמונה על הדבר הזה בתוך אגף השיקום למה זה לא נעשה, התשובה שלה הייתה, כי אז נצטרך לשלם לכולם.

אופיר סופר: זה חלק ממה שהאוצר עושה עכשיו לאגף השיקום.

אופיר סופר: אולי בצדק, אני לא יודע.

אופיר סופר: אני אגיד בסוף, אני לא חושש להגיד את מה שאני מאמין.

אופיר סופר: תמשיך.

איתי אלימלך: הדרך של הרפורמה הזאת לחלחל עוברת דרך פקידים בכירים גם בתוך האגף, שלא כולם אוהבים את זה או לא כולם מבינים את הרוח הזאת, והם צריכים להתחבר לזה בצורה יותר משמעותית.

איתי אלימלך: אם הייתי צריך לשים את האצבע על שינוי שכבר קרה בשטח, הייתי אומר שהקבוצה של 60 נפגעי PTSD שהם בתהליך הכרה, ואיתמר לקח כמעט כל אחד מהם באופן אישי, זה הדבר העיקרי שבסוף הנכה בקצה מרגיש וחווה על בשרו שינוי.

איתי אלימלך: בשאר הדברים, ובכוונה אני חוזר למילה אמון, ואתם יכולים לראות בפייסבוק, בטוקבקים, בטלפונים שאני מקבל, בהודעות שאני מקבל, שואלים אותי על איזו רפורמה אתה מדבר, כי במקביל לרפורמה הזאת שעליה סיכמנו, נפתחו מוקדי הזמנות להבראה רפואית ולטיפולים בחמי מרפא, ואין דרך לממש את זה בלי להמתין שעתיים על הקו, להתחנן, לצעוק, ואנשים יוצאים מדעתם מהדברים האלה.

איתי אלימלך: מצד אחד, אנחנו מנסים לעשות את הדבר הטוב ביותר, ומצד שני, הציבור רחוק מלהרגיש את זה.

איתי אלימלך: לדעתי, הדרך עוד ארוכה.

איתי אלימלך: אין בעצם שום מסמך מחייב – ארגון נכי צה"ל לא מכיר מסמך אחד מחייב של ביצוע.

איתי אלימלך: כל מה שמבוצע זה ברמת יישום מדיניות.

אופיר סופר: בעוד שבועיים וחצי הם מסיימים את כתיבת התוכנית, נכון?

איתי אלימלך: אנחנו עובדים על זה ביחד.

אופיר סופר: ואז יהיה גרף.

אופיר סופר: אני לא יודע מי יהיה ראש הוועדה כאן, אבל אני מציע שיהיה פה כמו גרף שיש באגף מבצעים, ואני בטוח שיודעים לעשות אותו גם בחילות אחרים, ויהיה כתוב מה קורה בכל דבר, ובאיזה דברים מעמיקים תוך כדי.

אליעז קרני: במפגש הבא זה יהיה, ברגע שזה יסוכם ברמת המנכ"ל והשר.

איתי אלימלך: הדבר החשוב באמת זה לשמור על המומנטום, שהדבר הזה לא יתמסמס, שהחלק הזה בביצוע יתממש.

איתי אלימלך: הטיפול בפוסט-טראומתיים הוא חשוב מאוד, בעיניי.

איתי אלימלך: הדיפרנציאציה הזאת שהמערכת עשתה בעבר, ראשי אגפים קודמים אמרו שהם מטפלים הכי טוב שיכול להיות בנכים של 100% פלוס, והשאר שיחכו.

אופיר סופר: לא הבנתי את מה שאמרת.

איתי אלימלך: אני מקווה שאנחנו לא ניפול פה למקום שכבר נפלנו בעבר.

איתי אלימלך: הדיפרנציאציה בשירות ללקוח בקצה, אתה רוצה ליצור קבוצות מובחנות, זה נכון שיש לקוחות שונים, אבל המערכת הזאת טיפלה באופן רע מאוד, שערורייתי, במשך שנים רבות בכולם, והקפידה לטפל בנכים הקשים ביותר, ב-100% פלוס, וזה היה הדגל של ראשי האגפים הקודמים, בצורה קצת יותר טובה.

איתי אלימלך: במהלך השנים הפיחות הגיע גם לנכים הקשים ביותר, עיוורים, משותקים, אנשים שהם משותקים מהצוואר ומטה, וגם הם במהלך השנים קיבלו שירות שהלך ונעשה גרוע יותר, כי זה עניין של רוח, זה עניין של נשמה.

אופיר סופר: יש עוד 10 דקות, ואני חייב לקצר.

איתי אלימלך: אני תיכף מסיים.

איתי אלימלך: אין דרך לתת את כל הנשמה לקבוצה מובחנת, ומכל השאר להתעלם ולתת להם שירות פחות טוב.

איתי אלימלך: אין דרך לעשות את זה.

אופיר סופר: עידית סולומון, בבקשה.

עידית סילמן: שלום לכולם.

עידית סילמן: התחלתי להגיד שהצבא לחלוטין רואה את עצמו שותף בתהליכי הליווי של נכי צה"ל, גם ליווי, קשר והוקרה, גם של הנכים וגם של בני המשפחות, כי אנחנו מבינים שברוב הפעמים זה לא מתחיל ונגמר בפצוע עצמו.

עידית סילמן: אנחנו היינו שותפים בשנתיים האחרונות גם בכל צוותי העבודה שהוביל בעתו איל בן ראובן, ונמצאים עכשיו עם נציגים גם בכל צוותי העבודה של "בנפש אחת", מעבר לצוות המרכזי שמדבר על הממשק בינינו לבין המשרד.

עידית סילמן: אנחנו מבינים שיש לנו צורך משמעותי גם לתת מיקוד בכל מה שנוגע לשער הכניסה, זאת אומרת, לתפר הזה שבין צה"ל למשרד הביטחון, ובעיקר בכל השלבים של ההכרה; כל מה שקשור לתיעוד, לרישום, ליכולת שתהיה פה נקודת קצה שתיתן מענה במעבר הזה מצה"ל למשרד הביטחון גם בקרב מי שתובעים או כל מינוח אחר שתקראו לזה, לאחר שחרורם מהצבא.

עידית סילמן: ומבינים שצריך בעיקר להקים את השריר הזה שקיים היום בצורה טובה בעולם המשפחות השכולות, ולא קיים בעולם של נכי צה"ל.

עידית סילמן: בעצם סוג של ענף עם דרג נפרד שייתן מענה בחילות ובחטיבות לליווי של הפצועים והנכים, כי מבחינתנו, הקשר עם המקום שבו האדם נפצע או חלה או נפגע, עם אותו חיל או אותה חטיבה יש להם ערך גדול מאוד.

עידית סילמן: ולכן ככה אנחנו רואים את זה.

עידית סילמן: שוב, אנחנו יצרנו עבודה רחבה שלא מופיעה פה, אבל היא כן מוצגת בצוותים של מיפוי איך הקשר הזה יתקיים; מה על בסיס קשר אישי ומה על בסיס אירועים יותר גדולים כמו שאנחנו עושים בעולם של המשפחות השכולות.

עידית סילמן: ואני מאוד מאוד מקווה שהשלב השני ברפורמה ייתן לזה מענה, כי בסופו של דבר, זה להקים משהו מאפס שלא קיימת התשתית לזה היום, אבל יש לנו מודל של משהו שעובד מצוין ואנחנו יודעים להעתיק אותו ולעשות את ההתאמות הרלוונטיות כי בסופו של דבר זה אוכלוסיות שונות והצרכים הם שונים.

עידית סילמן: זהו.

עידית סילמן: אנחנו בתוך תהליך העבודה ואני מקווה שהוא יניב פירות ושנקבל את המעטפת כדי לממש את זה.

אופיר סופר: עידית, זה אומר לא מעט תקנים או שאני טועה?

עידית סילמן: זה לא הרבה.

עידית סילמן: בסופו של דבר, המיפוי שהגשנו עומד על פחות או יותר 40 תקנים.

עידית סילמן: יש מיפוי ממש מסודר, איזה קצה נדרש פה במטה ומה נדרש בחילות ובחטיבות בשטח, כדי שנוכל לתת מענה גם לשער הכניסה שאנחנו מזהים אותו כלבנה משמעותית מאוד, שאם נעשה בה תיקון, אם נצליח לשפר את התחושות של הרבה מאוד אנשים, וגם אחר כך את הקשר ההמשכי עם החילות והחטיבות.

עידית סילמן: זה לא שונה, אבל זה כאילו להקים משהו שלא קיים.

אופיר סופר: אני מבין שעיקר המשאבים יושקעו בשער הכניסה, ואחר כך אפשר לומר על קשר שלדעתי קיים בחלק מהיחידות, למרות שכבר אין רפורמה.

עידית סילמן: זה לא מדויק.

עידית סילמן: בעבודה שעשינו יש דגש לשער הכניסה, אבל דווקא הקשר דרך החילות והחטיבות, מסקר מאוד רחב שעשינו, קורה רק במיעוט מאוד קטן של המקומות - -

אופיר סופר: בחלק מהיחידות.

עידית סילמן: - - וזה משהו שצריך לעשות אותו אחרת ולחזק.

אופיר סופר: בסדר גמור.

אופיר סופר: תודה רבה.

שמואל לטקו: אני מלווה את העניין הזה פה בוועדה כבר למעלה מעשור, את הצוות של ישראל חסון שעסק בנושא הזה, ומה שאני שומע פה, גם מה שקראתי, איל בן ראובן, וגם מה שעדכנת פה עכשיו, איתמר, זה לא פחות מדרמה.

שמואל לטקו: כרגע זה ברמת תוכניות, כוונות, שאיפות, זה לא משהו קונקרטי עד הסוף, אבל זה דרמה.

שמואל לטקו: אין ספק בכלל.

שמואל לטקו: אני חושב שאנחנו כוועדה, וממליץ בפניך, היושב-ראש, גם בגלל שאנחנו בתקופה של שינוי, לדרוש לקבל גאנט מסודר לשנה קדימה, עוד שלושה שבועות, לקבוע תאריך, שבו יהיה גם פירוט של מה רוצים לעשות וגם יהיה פירוט של המשמעות.

שמואל לטקו: האם זה דורש חקיקה, האם זה דורש תקציב וכמה, ואז הוועדה הזאת או הבאה תוכל לעקוב בצורה פרטנית אחרי המימוש של הדברים כי אנחנו בשלב של אישורים.

שמואל לטקו: אם לא יהיה גאנט כזה, לא נוכל לעקוב כי זה כל כך הרבה דברים טובים שכדאי שננצל אותם.

אופיר סופר: תודה רבה.

אופיר סופר: אין ספק שלפחות לפי נוהל קרב נראה שאנחנו בתהליך רציני ואמיתי לשינוי ולמהפך.

אופיר סופר: את רוצה לומר משהו?

אופיר סופר: בטוח שלא?

אופיר סופר: אני אשמח.

אופיר סופר: תגידי משהו לנשמה, נו.

לימור לוריא: אז א', לנשמה, אני רואה בזה זכות גדולה ואתגר, ואני הולכת לעשות כמיטב יכולתי.

לימור לוריא: אני מבטיחה, קודם כל, לציבור הלקוחות שלנו ובטח פה בפני המחוקקים.

לימור לוריא: אני נכנסת לתפקיד באופן רשמי ב-15 ביולי, ואז אני מבטיחה לבוא ולהציג את הדברים שאני אלמד.

אופיר סופר: תודה רבה.

אופיר סופר: כולנו בציפייה.

אופיר סופר: בטח יהיה קשה להיפרד מאיתמר, אבל אני בטוח שהוא לא ייפרד מהעניין.

קריאה: לא נפרדים, לא נפרדים.

אופיר סופר: כן.

אופיר סופר: הוא יהיה חלק מהעסק.

איתמר גרף: אני פה.

אופיר סופר: אז באמת נראה שיש היערכות לקראת ביצוע טוב ואמיתי, אבל לתחושתי זה עדיין לא פתור לגמרי ויכול להיות שהדברים שנדרשים יידרשו יותר מהמחוקק או משר הביטחון.

אופיר סופר: לי לא אכפת לומר את הדבר הזה.

אופיר סופר: אני חושב שחלק מהמהפך שיקרה כאן יקרה אם אנחנו נדע לייצר לא רק דיפרנציאציה, בהקשר של סוג הפציעה והקושי ובאיזה שלב שיקומי, אלא גם אני ביקשתי שוועדת העבודה והרווחה תעסוק באירועים של נפגעי פוסט טראומה בעקבות לחימה.

אופיר סופר: אני לא אומר שהכול כזה דיכוטומי וברור, אבל אנחנו נצטרך להתעסק בזה.

אופיר סופר: וכשאני אומר את זה, אז באותה נשימה אני אומר גם לאוצר: אתם צריכים לרוץ על תהליך כזה.

אופיר סופר: בסוף אני מאמין שלפקידים יש נשמה, וגם לפקידי האוצר יש נשמה, בהקשר הזה מדובר על טובי בנינו ובנותינו שסיכנו נפשם לטובת המולדת.

אופיר סופר: ואתם צריכים לשתף פעולה – לא לשתף פעולה, אתם צריכים להוביל את זה, ליזום את זה ולראות שהדברים האלה יקרו.

אופיר סופר: דיברנו קצת, אם זה קצת באיחור או לא באיחור, הרבה באיחור, אבל זאת המציאות, בסוף המדינה הזאת מתפתחת וגם התובנות מתפתחות תוך כדי ולפעמים אנחנו זוכים לאירועים טראגיים שמעוררים אותנו, וזה מה שקרה באירוע הזה.

אופיר סופר: ברור שלשנות תרבות ארגונית זו משימה כמעט בלתי אפשרית.

אופיר סופר: אני לא רוצה לומר בלתי אפשרית כי ראינו מקומות – אגב, אני חושב שהביטוח הלאומי הוא אחת הדוגמאות הנפלאות לארגון שעבר שינוי מקצה לקצה, סתם, מהסטיגמות שאני זוכר בתור ילד מה זה ביטוח לאומי ואיך חווינו את הביטוח הלאומי עכשיו במשבר הקורונה ומה הפידבק שאנחנו שומעים מנפגעי פעולות האיבה, ואפילו גם עכשיו, הפרעות עכשיו, הביטוח הלאומי כבר מנגיש את עצמו לאנשים שנפגעים.

אופיר סופר: זאת אומרת, זה אפשרי וצריך.

אופיר סופר: אני מסופק כמה סדר-היום הציבורי במדינת ישראל האינטנסיבי והדינמי יכול לשמור מתח מבצעי שיביא אותנו להישגים אלה.

אופיר סופר: אני רואה בזה שליחות גדולה.

אופיר סופר: אני חושב שזו אחת המשימות הכי חשובות שבחרתי לעסוק בה בתור חבר כנסת, אבל אני לא מתכוון לעשות את זה לבד.

אופיר סופר: וברור לכולנו היום, אחרי הטראומות הקשות שעברנו, בטח עם אסון מירון, אם ננסה להיזכר איך נכנסנו ליום הזיכרון האחרון, אני חושב שזה היה אחד מימי הזיכרון הקשים שאני חוויתי בשנים האחרונות.

אופיר סופר: וזאת המשימה שלנו.

אופיר סופר: המשימה שלנו היא להביא את התהליך הזה עד תום, ואחר כך לזכור שגם אין סוף למצוינות.

אופיר סופר: זאת אומרת, בחיים לא אצפה ממי שאמון על הנושא הזה להגיד שאין לי מה לשפר.

אופיר סופר: להיפך, תמיד צריך להציב יעדים לשיפור ותמיד צריך לקדם.

אופיר סופר: צריך לזכור שיש המון ציפייה אמיתית של הלוחמים לראות תזוזה.

אופיר סופר: הם לא בנויים לשמוע עכשיו שהמשחתת הזאת לוקח לה הרבה זמן להזיז את הדברים, וייצג את העמדה הזאת איתי אלימלך.

אופיר סופר: ולכן לצד זה שיהיה כאן גאנט מסודר, כפי שהציע מנהל הוועדה לטקו, אני חושב שזה דבר מאוד מאוד חשוב, עם יעדים, עם תקצוב, ובאילו סוגיות אנחנו הולכים להעמיק.

אופיר סופר: ולצד תוכנית העבודה צריך לדעת להצביע על החסמים, מה החסמים שמפריעים לנו ואיך אנחנו מסירים אותם.

אופיר סופר: התמקדנו בעיקר בסוגיית ה-PTSD.

אופיר סופר: כשנכנסתי ויזמתי את הוועדה הזאת, אמר לי עידן, תיקח את כל הסוגיה של נכי צה"ל.

אופיר סופר: אמרתי לו, עידן, דבר ראשון, אני מרגיש שהפער פה הוא גדול.

אופיר סופר: ואני אומר יותר מזה, הנושא הזה הוא בנפשי.

אופיר סופר: אבל אני בטוח שאם נטפל בסוגיה של הפוסט-טראומה כמו שצריך זה יקרים על כל האגף ואני חושב שזה מה שאנחנו רואים כאן.

אופיר סופר: אני חושב שברוח הזאת אנחנו צריכים להתקדם.

אופיר סופר: אני מקווה שאני כן אוכל לעשות את הליווי הזה מקרוב.

אופיר סופר: אני רוצה להודות לכם, לאיתמר ולקרני, וגם לאוצר, שאני אומנם קצת נזפתי אבל יש לי איתם שיחות בשוטף על הדברים, ואני חושב שגם הם רואים בכך משימה להזיז את העניינים.

אופיר סופר: אני רוצה לברך את שר הביטחון על המהלך המאוד-חשוב הזה, ואני גם שמח שהוא ממשיך בתפקידו, אם אנחנו כבר אוכלים את הלקרדה הזאת, כדי שהמלאכה תושלם.

אופיר סופר: תודה רבה.